qundao/data-zh-poetry huggingface dataset:
望雪
作者：陈子壮
朝代：明

腊节将过雪不飞，四郊人暂曝晴晖。应龙久蛰雷收响，信尔丛坛合祷归。天意曾回一日风，肯令三白笑田公。纷纷占繇知何准，南北阴阳讶许同。爱惜含英玉一窠，露寒密暖底调和。寄书黄耳休惊吠，香雪罗浮望较多。
望雪·其一
作者：陈子壮
朝代：明

腊节将过雪不飞，四郊人暂曝晴晖。应龙久蛰雷收响，信尔丛坛合祷归。
望雪·其三
作者：陈子壮
朝代：明

爱惜含英玉一窠，露寒密暖底调和。寄书黄耳休惊吠，香雪罗浮望较多。
望雪·其二
作者：陈子壮
朝代：明

天意曾回一日风，肯令三白笑田公。纷纷占繇知何准，南北阴阳讶许同。
杂诗二首
作者：陈子壮
朝代：明

四序问寒暑，光景讵能同。时哉观化人，蚤已明心胸。行逢伯阳子，飘飖赞犹龙。安期亦说项，浮海渺霞踪。未许道黄石，且自归赤松。于世有信屈，人智鲜如虫。天地劳我生，百岁何侵寻。劳生非一端，逸我亦不任。行行复何意，罔雨请息阴。适燕而南辕，歧路伤人心。夸父追日走，委杖为邓林。
杂诗二首·其一
作者：陈子壮
朝代：明

四序问寒暑，光景讵能同。时哉观化人，蚤已明心胸。行逢伯阳子，飘飖赞犹龙。安期亦说项，浮海渺霞踪。未许道黄石，且自归赤松。于世有信屈，人智鲜如虫。
杂诗二首·其二
作者：陈子壮
朝代：明

天地劳我生，百岁何侵寻。劳生非一端，逸我亦不任。行行复何意，罔雨请息阴。适燕而南辕，歧路伤人心。夸父追日走，委杖为邓林。
枯树
作者：陈子壮
朝代：明

金枝归何处，玉叶在谁家。老根曾愿死，誓不放春花。
树中草
作者：陈子壮
朝代：明

春风吹野岸，芳树一何翳。仰首引柔条，知非正根蒂。加意芘其根，幸勿相憔悴。陵谷或未知，馀生犹当继。
桃山驿虓虎飞鹰掣似儿，等閒帏幄笑谈时。桃山亦近符离在，莫倚遗宫泣宋师。一作“遗宫亦近符离在，莫倚朱仙泣宋师”谷城山
作者：陈子壮
朝代：明

消息弓藏鸟尽馀，椎嬴筹汉等何如。谷城原在行尘里，黄石还疑世外书。
梅花
作者：陈子壮
朝代：明

暖屋周遭静掩扉，故园蜂蝶到应稀。好风窗纸须吹碎，得任梅花作雪飞。自是佳人不可期，况随病骨强支离。今朝看著沈吟醉，年尾年头总未知。
梅花·其一
作者：陈子壮
朝代：明

暖屋周遭静掩扉，故园蜂蝶到应稀。好风窗纸须吹碎，得任梅花作雪飞。
梅花·其二
作者：陈子壮
朝代：明

自是佳人不可期，况随病骨强支离。今朝看著沈吟醉，年尾年头总未知。
梦彭山公雷伯鳞二年兄成十一韵
作者：陈子壮
朝代：明

吹残燕邸梦，望断定陵春。六诏周金马，□□□玉人。好谈天下事，一唾世间尘。数造休传骑，□□或借巾。琴中称弟子，书后拟精神。善戏不为虐，□宵还及晨。夔龙高信步，霄汉自由身。连堕遗弓泪，方知束带颦。辞梁思侣燕，纵壑失惊鳞。于忽难为寄，崎岖好自珍。只今山阁回，百忆恐非真。
梦彭山公雷伯鳞二年兄成十一韵
作者：陈子壮
朝代：明
体裁：五言排律

吹残燕邸梦，望断定陵春。六诏周金马，□□□玉人。好谈天下事，一唾世间尘。数造休传骑，□□或借巾。琴中称弟子，书后拟精神。善戏不为虐，□宵还及晨。夔龙高信步，霄汉自由身。连堕遗弓泪，方知束带颦。辞梁思侣燕，纵壑失惊鳞。于忽难为寄，崎岖好自珍。只今山阁迥，百忆恐非真。
梦憨山
作者：陈子壮
朝代：明

绮语名场事已阑，梦游文字我曾看。请君细歃曹溪水，割蜜还花也不难。
榆半枯亦具古趣
作者：陈子壮
朝代：明

昔贤论齐物，不碍养生如。祇是形容异，相看岁月除。风吹秦塞渺，星挂汉查虚。便倩黄痴笔，来添水石居。
次酬遵义守黄大次
作者：陈子壮
朝代：明

廿年踪迹雨飞如，容易疏灯散客居。奔走莫言疲远驾，须眉犹似对公车。殊方僰道新开郡，同学临川旧著书。羡说次公能报政，才华何复惜应徐。
欧嘉可梦索子大书熟骚痛饮四字以诗为质因和诗而以拙书归之吾亦践吾梦之诺也已
作者：陈子壮
朝代：明

骚怀兼醉梦，何处不相求。正遗商声出，都将白眼收。世情今雨尽，名士故风流。不律才三寸，为君破十洲。
欧阳伯曦参军
作者：陈子壮
朝代：明

僧院昔陪游，留都悄相见。金尽随官牒，祸憯人诗卷。每读生还篇，思扬义仆传。肯以屈江轻，而易嵇琴曼。天边贯索沈，峡里冯夷宴。
欧阳伯曦释逮初归偕诸子枉过有述
作者：陈子壮
朝代：明

芰荷容易问初衣，鸟鹊何缘启夕扉。明月恰随公子盖，小园同偃丈人机。诗名拓落沧江稳，秋色峥嵘白露稀。盛世漫劳歌凤德，即今解网放鸿飞。
欲将
作者：陈子壮
朝代：明

海国春无旱，连春旱不任。举天云汉咏，匝地桔槔心。繁露皆儿戏，重溟有盗侵。欲将双泪眼，洒作一朝霖。
江行见暴骨五具诗以埋之
作者：陈子壮
朝代：明

正子空江枕石宜，桃花春水太相欺。回环试听庄生语，还尔千秋万岁期。
汪生洲左司马致仕将归授其先公诒燕图作歌多怀旧之感
作者：陈子壮
朝代：明

詄荡天门乍可呼，明星摇动应中枢。勋名未蔽淩烟阁，都人看写二疏图。如此归装良已足，怀君念友衢山曲。缥缃只欲借留题，传示趋庭影数幅。展玩寻思踰十春，手泽音容粉墨新。一灯父子传经夜，补被寒温待试晨。斗升亦筮明廷对，看子成名仕不再。尔时清白畏人知，微言全谱忠经在。曾驱四牡遂遑将，曾奉疏恩到省郎。扶杖瞻天天尺五，陈筵爱日日初长。至今开图百感集，慈鸟时动皋鱼泣。身都九列不为卑，况望松楸胜赐级。荀陈两世称交游，长歏之子盛箕裘。蓼莪不共王褒听，恐入山阳笛里愁。
沈丰城母六帙其侄来粤索诗
作者：陈子壮
朝代：明

女籍遥占不老身，南陔欣寄采兰人。定移花县金桃熟，得傍萱闱玉树新。龙气由来看斗极，翟珈初度见星辰。吴兴门地安东似，七箸从容语伯仁。
流溪曲
作者：陈子壮
朝代：明

遁甲雷文不是奇，游魂一鼓飒惊飔。将军自试摧妖剑，岂为杨村费出师。四邑无辞转馈劳，东西夹阵将营高。省城一道流星报，郁峒钟渠夜半逃。新抽达舍解穿杨，埋伏才官虓莫当。耀山闪谷降旗动，落落生擒类犬羊。兰和峒口炮连珠，蓝粪山头烧欲无。兕甲昨编逃赋地，火耕今与散丁夫。羁縻亦是旧扶舆，割县多年妥服馀。解道行军陶布政，马场狮岭欲安如。
流溪曲·其一
作者：陈子壮
朝代：明

遁甲雷文不是奇，游魂一鼓飒惊飔。将军自试摧妖剑，岂为杨村费出师。
流溪曲·其三
作者：陈子壮
朝代：明

新抽达舍解穿杨，埋伏才官虓莫当。耀山闪谷降旗动，落落生擒类犬羊。
流溪曲·其二
作者：陈子壮
朝代：明

四邑无辞转馈劳，东西夹阵将营高。省城一道流星报，郁峒钟渠夜半逃。
流溪曲·其五
作者：陈子壮
朝代：明

羁縻亦是旧扶舆，割县多年妥服馀。解道行军陶布政，马场狮岭欲安如。
流溪曲·其四
作者：陈子壮
朝代：明

兰和峒口炮连珠，蓝粪山头烧欲无。兕甲昨编逃赋地，火耕今与散丁夫。
浔阳曲
作者：陈子壮
朝代：明

扬州大艑截珂峨，窗屋连簿上水歌。为人只道招夫婿，心比长江九派多。
海珠谒李忠简公祠
作者：陈子壮
朝代：明

宋道日南行，番禺分纬象。腾达菊坡门，风徽宏器奖。既植外除声，亦触金华赏。委身小朝廷，乾坤就卤莽。谕贼障乡邦，疏奸明直谠。御榻引裾年，气与霜旻上。清切九阍灵，南人信无党。贾董实纵横，真魏虚来往。太乙西湖观，谁与论群枉。举手响阳堂，端为文溪榜。海珠石一拳，潮澜奔泱漭。官津有送迎，城堞横舟桨。节蒲与瓣香，亦可羞巍像。荒陬子姓繁，茅邑詹时飨。俎豆固未夷，声施亦未广。每自感遗编，端居邑敞惘。宁知礼佛幢，不见读书幌。同陟科名间，丰采乃千丈。百里出孤峰，海天云日朗。以贻同游客，殷勤致所仰。
漱流石
作者：陈子壮
朝代：明

兹山何太古，流水鸣其中。只闻孺子咏，不愧先生风。雨过一帆转，瀑飞众壑同。高啸相招隐，吾意在崆峒。
潜山道中遇雨
作者：陈子壮
朝代：明

半天鸣籁四畴摇，一望翻澜众渴消。道上逢人堪假盖，水边何事更悬瓢。农家翠竹编初就，佛国青山步不遥。借问行行车马客，依稀还叱旧溪桥。
澹荡
作者：陈子壮
朝代：明

朝梳浑欲倩，把镜意茫然。残酒犹堪续，疏花也自怜。濡头真草圣，晒腹定顽仙。澹荡占身世，山中又一年。
瀛洲丈人七十举子李伯襄宗伯黄逢永孝廉其婿也徵诗为寿
作者：陈子壮
朝代：明

丈人行乐鉴江边，真境瀛洲遂盛传。闻道麒麟天上瑞，不知七十地行仙。一星南极辉珠蚌，连璧东床引玉田。宁似世人婚嫁累，移家游岳定何年。
灯夕赴洪紫云郡守园亭之招
作者：陈子壮
朝代：明

三城已奏三春乐，五夜还追五马欢。徐榻久悬高谊在，习池真许醉游看。林间燕雀千声入，灯下鱼龙万舞攒。公暇更多求瘼意，野谈容易使君欢。
灯夕过区嘉霁
作者：陈子壮
朝代：明

春色高斋已十分，九衢车马漫纷纷。烧灯有意留明月，度曲真成伴彩云。宝树峥嵘偏自爱，玉山倾倒为谁醺。相过里闬寻常事，今夜何其一问君。
灵济宫
作者：陈子壮
朝代：明

只当元都一度馀，朝天宫在火烟墟。马蹄閒熟祈灵路，看演鸣鞭拜玉除。
獐
作者：陈子壮
朝代：明

风草能成性，平坡似绝峰。渐驯为撤栅，好养欲生茸。身践三清界，眠高百尺松。何当觅奔走，任此老閒踪。
玉兰
作者：陈子壮
朝代：明

清露初擎出晓窗，孤生明润世无双。十年花下多怜汝，相接瑶枝到海邦。
玉虚宫
作者：陈子壮
朝代：明

矫健看人绝，飘摇定帝居。旋看天北界，不驻日南车。我意无行地，山形亦步虚。安知岑上岭，高穆数重馀。
王克仲孝廉佳诗见存用韵却寄
作者：陈子壮
朝代：明

晨星遥望叹朋簪，永夜曾陪玉麈谈。为问千金市燕骏，何如匹练走吴骖。张凭勃窣才还健，言子精华笔更酣。莫讶新篇不成和，故人萧瑟赋江南。
生日偈答石佣子
作者：陈子壮
朝代：明

瑶室璿房就里披，黄花九日对佳期。生身合掌如来日，世上齐肩大小儿。
画兰
作者：陈子壮
朝代：明

谷风吹我襟，起坐弹鸣琴。难将公子意，写入美人心。
画石
作者：陈子壮
朝代：明

闻说参经座，三生性不顽。何人当柱笏，翻拟对西山。
留春词
作者：陈子壮
朝代：明

花发津亭几树殷，十千容易醉红颜。江南江北如相忆，只在莺莺燕燕间。霸国江山锦作堆，一春无恙几登台。木棉花落啼山鹧，歌舞冈前许再来。楼下春郊白马嘶，楼上佳人玉箸啼。自是王孙归未得，肯将芳草怨萋萋。春望望江江水流，柳条难繫木兰舟。侬今欲采蘼芜去，忽漫相逢拾翠洲。三万六千醉不辞，劝君行乐及君时。年来怕作秋风赋，已入潘郎鬓里丝。游冶儿郎亦太颠，骑马看花已十年。北客昨来还借问，皇州春色尚依然。花开花落一禅龛，欲结三年半日谈。爱水情根如不了，依稀来證老瞿昙。
留春词·其一
作者：陈子壮
朝代：明

花发津亭几树殷，十千容易醉红颜。江南江北如相忆，只在莺莺燕燕间。
留春词·其七
作者：陈子壮
朝代：明

花开花落一禅龛，欲结三年半日谈。爱水情根如不了，依稀来證老瞿昙。
留春词·其三
作者：陈子壮
朝代：明

楼下春郊白马嘶，楼上佳人玉箸啼。自是王孙归未得，肯将芳草怨萋萋。
留春词·其二
作者：陈子壮
朝代：明

霸国江山锦作堆，一春无恙几登台。木棉花落啼山鹧，歌舞冈前许再来。
留春词·其五
作者：陈子壮
朝代：明

三万六千醉不辞，劝君行乐及君时。年来怕作秋风赋，已入潘郎鬓里丝。
留春词·其六
作者：陈子壮
朝代：明

游冶儿郎亦太颠，骑马看花已十年。北客昨来还借问，皇州春色尚依然。
留春词·其四
作者：陈子壮
朝代：明
体裁：七言绝句

春望望江江水流，柳条难系木兰舟。侬今欲采蘼芜去，忽漫相逢拾翠洲。
留春词·其四
作者：陈子壮
朝代：明

春望望江江水流，柳条难繫木兰舟。侬今欲采蘼芜去，忽漫相逢拾翠洲。
登赤石冈塔
作者：陈子壮
朝代：明

石壁新瞻九级尊，飞甍危拱散层轩。琶洲铃铎江声战，越井楼台海气吞。万里戈船归汉译，诸天宝地称祇园。御风直揖三山外，漫倚浮云望帝阍。
白云洞
作者：陈子壮
朝代：明

信有金光窈窕迎，夹墀流濑自纵横。幽崖白日高寒斗，特地银河洒濯明。霜杵预知秋转急，天瓢还引醉同倾。新传水次餐花法，从写云中曳佩声。
盘菊
作者：陈子壮
朝代：明

花朵京城种复除，大都密窖寄根馀。移阶试尔风霜性，亦逊堂阴气色舒。出色奇名品第加，送传盘蕊小盈车。上尊浓胜江州酒，官舍萧如处士家。
盘菊·其一
作者：陈子壮
朝代：明

花朵京城种复除，大都密窖寄根馀。移阶试尔风霜性，亦逊堂阴气色舒。
盘菊·其二
作者：陈子壮
朝代：明

出色奇名品第加，送传盘蕊小盈车。上尊浓胜江州酒，官舍萧如处士家。
直讲纪咏
作者：陈子壮
朝代：明

丝纶知讲履声閒，正字鸿胪槛外班。才折一躬开起止，丹心吐出殿中间。稽首飏言一再申，上容渊穆俯微臣。情知斋室先瞻拜，五帝三王列圣人。众流元意委沧溟，爝火何当借日星。长接儒生温故业，揣无新语圣人听。中肝寸激矢臣愚，即笑江陵直解粗。通鉴尽删阉宦事，几能翻却帝王图。侵朝传奉出交华，劳念微臣体数加。己午从容需讲次，直房消渴一杯茶。我明经学统前修，上下千年大义留。更补词臣耑进讲，不虚圣志在春秋。春秋触忌正无妨，御劄亲裁重数行。要见当时朝政失，悠悠袖手看冠裳。篝灯催取讲章成，退食寻思字句清。不异大官供给数，频劳天语唤先生。睿算云西寇退馀，进臣连下几签书。豳风亭上思清燕，不愿功劳汗马如。书签举袖若为宽，时值天颜一笑看。对案氲氤香百和，殿棂不觉绪风寒。尊俎无能劝一筹，兼资章句备宸猷。讲规刻日中书派，文牒分忙部吏投。鹄立东华飞雪朝，君王步辇出宫遥。悬知青史堪图画，宠遇横经胜赐貂。
直讲纪咏·其一
作者：陈子壮
朝代：明

丝纶知讲履声閒，正字鸿胪槛外班。才折一躬开起止，丹心吐出殿中间。
直讲纪咏·其七
作者：陈子壮
朝代：明

春秋触忌正无妨，御劄亲裁重数行。要见当时朝政失，悠悠袖手看冠裳。
直讲纪咏·其三
作者：陈子壮
朝代：明

众流元意委沧溟，爝火何当借日星。长接儒生温故业，揣无新语圣人听。
直讲纪咏·其九
作者：陈子壮
朝代：明

睿算云西寇退馀，进臣连下几签书。豳风亭上思清燕，不愿功劳汗马如。
直讲纪咏·其二
作者：陈子壮
朝代：明

稽首飏言一再申，上容渊穆俯微臣。情知斋室先瞻拜，五帝三王列圣人。
直讲纪咏·其五
作者：陈子壮
朝代：明

侵朝传奉出交华，劳念微臣体数加。己午从容需讲次，直房消渴一杯茶。
直讲纪咏·其八
作者：陈子壮
朝代：明

篝灯催取讲章成，退食寻思字句清。不异大官供给数，频劳天语唤先生。
直讲纪咏·其六
作者：陈子壮
朝代：明

我明经学统前修，上下千年大义留。更补词臣耑进讲，不虚圣志在春秋。
直讲纪咏·其十
作者：陈子壮
朝代：明

书签举袖若为宽，时值天颜一笑看。对案氲氤香百和，殿棂不觉绪风寒。
直讲纪咏·其十一
作者：陈子壮
朝代：明

尊俎无能劝一筹，兼资章句备宸猷。讲规刻日中书派，文牒分忙部吏投。
直讲纪咏·其十二
作者：陈子壮
朝代：明

鹄立东华飞雪朝，君王步辇出宫遥。悬知青史堪图画，宠遇横经胜赐貂。
直讲纪咏·其四
作者：陈子壮
朝代：明

中肝寸激矢臣愚，即笑江陵直解粗。通鉴尽删阉宦事，几能翻却帝王图。
短调歌
作者：陈子壮
朝代：明

留欢始记侬，侬小识欢面。攀花有故条，幸及经时艳。莲花莫懊侬，侬有真颜色。十五始学歌，十六为郎得。
短调歌·其一
作者：陈子壮
朝代：明

留欢始记侬，侬小识欢面。攀花有故条，幸及经时艳。
短调歌·其二
作者：陈子壮
朝代：明

莲花莫懊侬，侬有真颜色。十五始学歌，十六为郎得。
碧玉洞
作者：陈子壮
朝代：明

一踏双高气即苏，风雷谁与擘真图。讵论竹箭三门驶，尽遣螭龙绝壑徂。石窦秋深喧草木，海潮天落应虚无。题崖不记飞仙事，薄采空怜九节蒲。
祈雨斋居
作者：陈子壮
朝代：明

大官方灭膳，私第且停杯。步宿如家食，朝云向晚开。蚁游枯树侧，鹊噪嫩林隈。无数烦忧积，中宵绕象台。汤年旱频奏，似欲试桑林。星近槐庭乱，天高玉殿临。迟回田畯喜，省惕庶僚心。一接黄封后，须同惜寸阴。
祈雨斋居·其一
作者：陈子壮
朝代：明

大官方灭膳，私第且停杯。步宿如家食，朝云向晚开。蚁游枯树侧，鹊噪嫩林隈。无数烦忧积，中宵绕象台。
祈雨斋居·其二
作者：陈子壮
朝代：明

汤年旱频奏，似欲试桑林。星近槐庭乱，天高玉殿临。迟回田畯喜，省惕庶僚心。一接黄封后，须同惜寸阴。
祈雨行
作者：陈子壮
朝代：明

卉腓穗愞蒙荒陌，斥卤膏场尽龟坼。农家停耜日如年，郁轸隆蒸犹弗释。二仪旷废失春和，非时硉兀火旻多。难鞭螮暕胜氛祲，错教荟蔚作滂沱。盍将此意呼阊阖，璧牲虚荐竟如何。三城夜夜辉星月，南巷舞雩北里歌。吹笙伐鼓枌榆侧，可怜士女转婆娑。海滨父老卧田庐，三风十雨我生初。当春旱熯从来无，枉杀应龙南方居。请向灵坛焚尪巫，汤祷桑林禹阳旰。烦忧谁与广川书，居积贸迁非所图。夕飧元不计朝餔，百钱斗粟莫支吾，因而啸聚岂尽屠。不见去年艚籴一无倚，抢攘招呼不可止。巡按焦头太守匿，若辈无知亦弃市。
祈雨行·其一
作者：陈子壮
朝代：明

卉腓穗愞蒙荒陌，斥卤膏场尽龟坼。农家停耜日如年，郁轸隆蒸犹弗释。二仪旷废失春和，非时硉兀火旻多。难鞭螮暕胜氛祲，错教荟蔚作滂沱。盍将此意呼阊阖，璧牲虚荐竟如何。三城夜夜辉星月，南巷舞雩北里歌。吹笙伐鼓枌榆侧，可怜士女转婆娑。
祈雨行·其二
作者：陈子壮
朝代：明

海滨父老卧田庐，三风十雨我生初。当春旱熯从来无，枉杀应龙南方居。请向灵坛焚尪巫，汤祷桑林禹阳旰。烦忧谁与广川书，居积贸迁非所图。夕飧元不计朝餔，百钱斗粟莫支吾，因而啸聚岂尽屠。不见去年艚籴一无倚，抢攘招呼不可止。巡按焦头太守匿，若辈无知亦弃市。
祈雨部宿呈李金峨大宗伯林鹤胎左宗伯
作者：陈子壮
朝代：明

自传春仲亲耕籍，天下三农望帝家。星鸟踰时催布谷，铜人刻日候文华。研池汲井私占策，书案盛香吏报衙。丰泽若随皇念注，难将涓滴压尘沙。
禊日效兰亭体二首·其一
作者：陈子壮
朝代：明

春服既成，少长乃携。遨游天地，万物一齐。羲皇不逖，觞咏于斯。仁智高深，乐尔忘归。
禊日效兰亭体二首·其二
作者：陈子壮
朝代：明

芳渚错新藻，惠风睦清讴。汎兹波间羽，两两鯈鳞游。形神既相属，耳目固难留。悦理自一朝，安复滞织忧。
禺阳杂诗
作者：陈子壮
朝代：明

福庭幽不测，树杪露香台。缆阻天为劈，江冲景屡回。龙岩新雨涨，鸟道乱云堆。扫石将魂冷，惊涛溅面来。几湾灵鹫绕，无数妙峰攒。上界成龙象，寥天寄鹄鸾。观身达磨石，御气葛仙坛。欲见轩辕世，山中自不难。逢僧时歇坐，听鸟复閒行。林变阴阳道，泉移远近声。洞崖苍鼠窜，栈阁翠翘明。何日经游迹，漫劳刻姓名。苍崖穿古寺，磴涩夜游稀。南斗连衡近，三山隔海飞。猿姬群月啸，松叟立风挥。须有罗浮日，中宵达翠微。
禺阳杂诗·其一
作者：陈子壮
朝代：明

福庭幽不测，树杪露香台。缆阻天为劈，江冲景屡回。龙岩新雨涨，鸟道乱云堆。扫石将魂冷，惊涛溅面来。
禺阳杂诗·其三
作者：陈子壮
朝代：明

逢僧时歇坐，听鸟复閒行。林变阴阳道，泉移远近声。洞崖苍鼠窜，栈阁翠翘明。何日经游迹，漫劳刻姓名。
禺阳杂诗·其二
作者：陈子壮
朝代：明

几湾灵鹫绕，无数妙峰攒。上界成龙象，寥天寄鹄鸾。观身达磨石，御气葛仙坛。欲见轩辕世，山中自不难。
禺阳杂诗·其四
作者：陈子壮
朝代：明

苍崖穿古寺，磴涩夜游稀。南斗连衡近，三山隔海飞。猿姬群月啸，松叟立风挥。须有罗浮日，中宵达翠微。
秋夜即事戏赠何龙友
作者：陈子壮
朝代：明

天上秋临玉镜台，小星三五映前台。明珠自古真无价，乌鹊今宵遂有媒。锦瑟弦中呈雅调，流黄机上试新裁。阮郎既识仙源路，桃叶桃根信往来。
秋日自遣遂成长篇
作者：陈子壮
朝代：明
体裁：古风

生长海之滨，所遇无全慧。徒知读父书，颇与闻祖制。洪武庚戌诏，创科草昧际。时务需直陈，简略在文艺。宋解拔时流，造士归纯粹。累叶儒风开，恩数超无二。肃皇典礼兴，考官不称意。剔发自英裁，臣躯甘杖毙。自怜轮囷非，不中万乘器。弱冠遇神祖，得事今皇帝。父也入省垣，分直聊班侍。谏劄传人口，金貂侧目视。贱子乃循资，谬登大藩使。副考旷虚怀，房司遵约誓。一展生平愚，以兹当献替。未晓三人声，先徵五云瑞。驰阙进天子，微文谅不讳。稽首论大权，睿聪幸蚤计。泯泯圣明忧，将踵汉唐季。几回矢剑心，廷槛高睥睨。前贤四谏称，闻之有馀愧。翰苑忝虚名，耳食思罗致。内外互夤缘，同朝工餂试。郿坞棹题新，乞我元勋字。餤我以迁除，吓我以械系。闻此愤填膺，拒客动高詈。我生命在天，区区敢为祟。肯以笔劄劳，而供粪除隶。中旨固隐微，实与此时值。贤书等罪书，所坐应谤诽。父已驻天南，褫夺伤连累。一门霹雳加，妻子旅魂悸。去国极跄踉，中途粮不继。痡卧长江干，伯为拂行袂。入门粲华发，惊喜若梦寐。母氏慰劳深，父也从容示。畴昔省垣中，久已灼此事。累若或非恩，偕隐多君赐。我躬不阅后，动色皆顾忌。丧箸疾雷周，高天何日霁。瓜葛尽株蔓，四方走缇骑。诏狱剥群绅，有若游屠肆。出守满边津，体貌淩大吏。翼虎各负嵎，可怜鹰鼠辈。九列厚奴颜，三台率灶媚。尸祝流藩镇，茅土爵延世。不避劝进名，且援专征例。污淖太学傍，推崇配礿祭。筑怨归大工，沈冤激天地。辇毂千家裂，数里轰震异。煨烬朝天宫，虐燄乃益炽。司马发危言，弃之若敝屣。片语下纶扉，敷张代圣制。尽倒文翰权，苦欲钳一切。属意科场规，亶亶申重厉。钩党举臣名，招摇学术伪。倡和一至今，文网密穷治。草莽实不才，毋乃拾其细。缥缈章句馀，反复深知戾。淰汵秋风飘，耗尽江湖泪。耳垣正有人，援毫一申记。有砚终须瘗，有口合先闭。
秋日自遣遂成长篇
作者：陈子壮
朝代：明

生长海之滨，所遇无全慧。徒知读父书，颇与闻祖制。洪武庚戌诏，创科草昧际。时务需直陈，简略在文艺。宋解拔时流，造士归纯粹。累叶儒风开，恩数超无二。肃皇典礼兴，考官不称意。剔发自英裁，臣躯甘杖毙。自怜轮囷非，不中万乘器。弱冠遇神祖，得事今皇帝。父也入省垣，分直聊班侍。谏劄传人口，金貂侧目视。贱子乃循资，谬登大藩使。副考旷虚怀，房司遵约誓。一展生平愚，以兹当献替。未晓三人声，先徵五云瑞。驰阙进天子，微文谅不讳。稽首论大权，睿聪幸蚤计。泯泯圣明忧，将踵汉唐季。几回矢剑心，廷槛高睥睨。前贤四谏称，闻之有馀愧。翰苑忝虚名，耳食思罗致。内外互夤缘，同朝工餂试。郿坞棹题新，乞我元勋字。餤我以迁除，嚇我以械繫。闻此愤填膺，拒客动高詈。我生命在天，区区敢为祟。肯以笔劄劳，而供粪除隶。中旨固隐微，实与此时值。贤书等罪书，所坐应谤诽。父已驻天南，褫夺伤连累。一门霹雳加，妻子旅魂悸。去国极跄踉，中途粮不继。痡卧长江干，伯为拂行袂。入门粲华发，惊喜若梦寐。母氏慰劳深，父也从容示。畴昔省垣中，久已灼此事。累若或非恩，偕隐多君赐。我躬不阅后，动色皆顾忌。丧箸疾雷周，高天何日霁。瓜葛尽株蔓，四方走缇骑。诏狱剥群绅，有若游屠肆。出守满边津，体貌淩大吏。翼虎各负嵎，可怜鹰鼠辈。九列厚奴颜，三台率灶媚。尸祝流藩镇，茅土爵延世。不避劝进名，且援专征例。污淖太学傍，推崇配礿祭。筑怨归大工，沈冤激天地。辇毂千家裂，数里轰震异。煨烬朝天宫，虐燄乃益炽。司马发危言，弃之若敝屣。片语下纶扉，敷张代圣制。尽倒文翰权，苦欲钳一切。属意科场规，亶亶申重厉。钩党举臣名，招摇学术伪。倡和一至今，文网密穷治。草莽实不才，毋乃拾其细。缥缈章句馀，反复深知戾。淰汵秋风飘，耗尽江湖泪。耳垣正有人，援毫一申记。有砚终须瘗，有口合先闭。
种桄榔以一株分黄士明少宰园中辄惠佳韵敬答
作者：陈子壮
朝代：明

物色桄榔小，山樵惜故根。生成种吾土，风雨托邻园。荫薄思年纪，怜深到日昏。榆枋亦何意，堪与栋梁论。绿野娱清尚，奇葩不用饶。青春閒种树，天籁已闻韶。幸可存微植，多因赏劲条。孤根随地稳，百丈任风摇。
种桄榔以一株分黄士明少宰园中辄惠佳韵敬答·其一
作者：陈子壮
朝代：明

物色桄榔小，山樵惜故根。生成种吾土，风雨托邻园。荫薄思年纪，怜深到日昏。榆枋亦何意，堪与栋梁论。
种桄榔以一株分黄士明少宰园中辄惠佳韵敬答·其二
作者：陈子壮
朝代：明

绿野娱清尚，奇葩不用饶。青春閒种树，天籁已闻韶。幸可存微植，多因赏劲条。孤根随地稳，百丈任风摇。
移竹
作者：陈子壮
朝代：明

昨夜峰头弄阮俞，海天鸾啸未曾孤。一竿亦是球琳选，风雨山房听有无。高节寻常手自分，平安何日袅秋云。风流最是山王别，几个林中伴此君。
移竹·其一
作者：陈子壮
朝代：明

昨夜峰头弄阮俞，海天鸾啸未曾孤。一竿亦是球琳选，风雨山房听有无。
移竹·其二
作者：陈子壮
朝代：明

高节寻常手自分，平安何日袅秋云。风流最是山王别，几个林中伴此君。
立春日赠张玉笥邑侯
作者：陈子壮
朝代：明

轻舟曾与玉凫迎，还隐桑麻海上城。仙观雨时怜穗起，石门风过忆泉清。微同草色先吹律，又借棠阴一听莺。莫讶闭门虚折柳，春光浑似踏歌行。
竹枝词
作者：陈子壮
朝代：明

积岁官租此岁偿，青青无土复抽秧。知他莂尽禾中草，若个丁儿出手强。淮北抛荒已渐多，争乾争雨奈时何。东庄秫薥西庄麦，愁向南人说稻禾。片片蜻蜓尔但嬉，踰田跨野拣新枝。蜻蜓未解将身化，撼树西风忆尔时。遍地连蔓瓜色新，啖瓜休问种瓜人。道傍纵有高轩过，遮莫柴门野草茵。屋冷鸦飞村路长，大姑行嫁细姑忙。茜红不耐单衫子，撞著前头铁裲裆。
竹枝词·其一
作者：陈子壮
朝代：明

积岁官租此岁偿，青青无土复抽秧。知他莂尽禾中草，若个丁儿出手强。
竹枝词·其三
作者：陈子壮
朝代：明

片片蜻蜓尔但嬉，踰田跨野拣新枝。蜻蜓未解将身化，撼树西风忆尔时。
竹枝词·其二
作者：陈子壮
朝代：明

淮北抛荒已渐多，争乾争雨奈时何。东庄秫薥西庄麦，愁向南人说稻禾。
竹枝词·其五
作者：陈子壮
朝代：明

屋冷鸦飞村路长，大姑行嫁细姑忙。茜红不耐单衫子，撞著前头铁裲裆。
竹枝词·其四
作者：陈子壮
朝代：明

遍地连蔓瓜色新，啖瓜休问种瓜人。道傍纵有高轩过，遮莫柴门野草茵。
等是
作者：陈子壮
朝代：明

等是修眉误点毫，远山秋色若为高。而今犹按龟兹谱，多少杨家肉阵逃。
答区启图閒居见存之作
作者：陈子壮
朝代：明

将无萧瑟托閒居，剩有诙谐误禁庐。世事浑如千口酒，男儿何必五车书。清斋药臼新调鹤，散发荷衣旧钓鱼。不是美人相忆句，音尘容易到阶除。
答怀母舅朱箕作先生
作者：陈子壮
朝代：明

桃花水阔九江滨，兰桨经时一问津。愧矣刘家评月旦，难于郢客和阳春。窗间蜗篆摊书后，谷口莺声对酒频。不为京尘能障目，停云兼寄倚闾人。
答曾霖寰民部白下见寄
作者：陈子壮
朝代：明

马足经时失，今看骨转高。气清郎署月，声起大江涛。谁共青绫被，犹分金错刀。途穷知阮恸，效拙见潘毛。龙蠖惟公等，乾坤听此曹。馀生湘吊屈，处士晋称陶。鸡肋怜朱绂，蛾眉妒锦袍。千夫元诺诺，群口但嚣嚣。来往愁讥凤，攀援耻学猱。邱中多细响，天末切刁骚。
答欧子建
作者：陈子壮
朝代：明

多年散木成劳薪，每羡文园卧病身。龙泉太阿知我者，历落钦崎可笑人。宗国亦忧漆室女，高天乃吊湘累臣。无端重下苍生涕，不愿君王问鬼神。
经慧山游眺
作者：陈子壮
朝代：明

梨谷梅林渴不清，顽然生意一瘿瓢。船轻坐稳吟秋水，为试山泉更度桥。
耕籍礼成恭祀
作者：陈子壮
朝代：明

天子亲行亩，微臣相秩宗。清尘传跸静，瑞霭出郊浓。高柳喧灵鹊，华芝结衮龙。普天应有兆，九谷在三农。鸡声传紫陌，雉尾下青阳。列宿辉庭燎，和风袅御香。农臣呈耒耜，田畯卜仓箱。不惜三推力，从此食万方。南坛将十里，节候届春分。驾拂苍龙气，旗翻白鹄云。金鍪环七萃，玉勒控千群。再睹胼胝后，教人四体勤。农歌唱复和，仙乐奏还停。燕享群工悦，讴吟万国宁。礼成沾既醉，德洽展惟馨。大有年先祝，桑田雨既零。
耕籍礼成恭祀·其一
作者：陈子壮
朝代：明

天子亲行亩，微臣相秩宗。清尘传跸静，瑞霭出郊浓。高柳喧灵鹊，华芝结衮龙。普天应有兆，九谷在三农。
耕籍礼成恭祀·其三
作者：陈子壮
朝代：明

南坛将十里，节候届春分。驾拂苍龙气，旗翻白鹄云。金鍪环七萃，玉勒控千群。再睹胼胝后，教人四体勤。
耕籍礼成恭祀·其二
作者：陈子壮
朝代：明

鸡声传紫陌，雉尾下青阳。列宿辉庭燎，和风袅御香。农臣呈耒耜，田畯卜仓箱。不惜三推力，从此食万方。
耕籍礼成恭祀·其四
作者：陈子壮
朝代：明

农歌唱复和，仙乐奏还停。燕享群工悦，讴吟万国宁。礼成沾既醉，德洽展惟馨。大有年先祝，桑田雨既零。
胥江天妃庙边竹
作者：陈子壮
朝代：明

草色江声转庙门，萧萧若个不清魂。分明玉镜台边水，不著黄陵半点痕。
胥江曲
作者：陈子壮
朝代：明

削竹青青作挽长，竹条虽小挽须强。峡口滩高郎断挽，胥口滩湥侬断肠。三水西南舟已迟，不知郎去定回歧。声声山鹧行不得，日日江头歌竹枝。
胥江曲·其一
作者：陈子壮
朝代：明

削竹青青作挽长，竹条虽小挽须强。峡口滩高郎断挽，胥口滩湥侬断肠。
胥江曲·其二
作者：陈子壮
朝代：明

三水西南舟已迟，不知郎去定回歧。声声山鹧行不得，日日江头歌竹枝。
自笑
作者：陈子壮
朝代：明

出门真自笑，叱马欲何之。诗酒千人敌，风流一世师。东皋舒啸暇，南郭仰天时。莫问青莲子，吾生后汝期。
舒再航孝廉
作者：陈子壮
朝代：明

肯为荣名世人淹，现身犹自见楞严。不知般若航应再，逆旅凭谁问孝廉。风月三生石上词，回圈人识顾家儿。年来又隐朱题字，名姓亲教胪唱知。
舒再航孝廉·其一
作者：陈子壮
朝代：明

肯为荣名世人淹，现身犹自见楞严。不知般若航应再，逆旅凭谁问孝廉。
舒再航孝廉·其二
作者：陈子壮
朝代：明

风月三生石上词，回圈人识顾家儿。年来又隐朱题字，名姓亲教胪唱知。
舟中呈黄子
作者：陈子壮
朝代：明

半生烟水梦，今日细须论。垂钓饵何设，看云意自存。鸟声高竹店，人影暗花源。遂欲携家口，躬耕住鹿门。
舟中赠郑太史
作者：陈子壮
朝代：明

欲识江湖恋阙情，碧山随意贮蓬瀛。虚疑江上芦人避，实有山中木客迎。石髓携来金错贱，丹台名在紫烟横。游心一倍怜捐佩，今夜同舟棹榜声。
舟溯胥江闻何太史迟予峡山
作者：陈子壮
朝代：明

禺君非不好，短棹信迟迟。一报佳人待，如闻灵管吹。参差诸翠合，轻驶并云移。莫以此时兴，方子远道思。春山非一邱，春水岂同流。不谓临歧别，翻成选胜游。寄将黄翠雨，泛此白沙鸥。云鹄还相见，飞来最上头。
舟溯胥江闻何太史迟予峡山·其一
作者：陈子壮
朝代：明

禺君非不好，短棹信迟迟。一报佳人待，如闻灵管吹。参差诸翠合，轻驶并云移。莫以此时兴，方子远道思。
舟溯胥江闻何太史迟予峡山·其二
作者：陈子壮
朝代：明

春山非一邱，春水岂同流。不谓临歧别，翻成选胜游。寄将黄翠雨，泛此白沙鸥。云鹄还相见，飞来最上头。
若上人新辟禅讲偕黎黄传诸君往观酌智上人方丈
作者：陈子壮
朝代：明

宰官说法真无意，静者寻僧若有期。白马近传支遁理，碧云曾拟惠休诗。泉深旧井疑龙伏，香溢空林觉鸟移。也为柴桑开酒禁，宗雷相对莫攒眉。
莫元慎司理
作者：陈子壮
朝代：明

公孙科晚暮，连州绍伯仲。白意支烦郡，贞栖消薄俸。方委折腰劳，随牵出肠梦。诗音流馀匠，碑版惭新砻。闻人遮须逃，知怪阎浮恸。
菩提坛纳凉
作者：陈子壮
朝代：明

百年偕净侣，三伏辟红尘。即此袈裟地，谁为褦襶人。有声都作雨，无日不留春。随意幡风动，端宜扫石论。
葛赠公专祀诗
作者：陈子壮
朝代：明

人高乡月旦，俗下使輶轩。小学方今授，通儒自昔论。陔兰当节媚，林笋及冬温。让叔二分业，含甥一本恩。书翻孔氏壁，金掷管宁园。有道须旌辟，昵公绝奥援。诸生半鲁国，亚子直黄门。皋鹤声闻切，山龙献纳尊。移忠为谏草，于道即微言。晻霭扶风帐，青葱下马原。不忘深水木，每易荐蘅荪。今日灵光殿，依然汉独存。
藕泉
作者：陈子壮
朝代：明

好事能将胜事传，茶经都合水经笺。便因舌本青莲法，重订江心第一泉。辘转丝牵只飏空，清泠不著自泥中。世间亦有如泉酒，堪摘孤根试碧筒。能从岳顶问三峰，长奉金茎霄汉重。咫尺香山消不得，万盘寒玉落芙蓉。云瀑樵西唱采茶，道情三老便移家。香山近日饶铛鼎，扫拾莲峰瓣瓣花。
藕泉·其一
作者：陈子壮
朝代：明

好事能将胜事传，茶经都合水经笺。便因舌本青莲法，重订江心第一泉。
藕泉·其三
作者：陈子壮
朝代：明

能从岳顶问三峰，长奉金茎霄汉重。咫尺香山消不得，万盘寒玉落芙蓉。
藕泉·其二
作者：陈子壮
朝代：明

辘转丝牵只飏空，清泠不著自泥中。世间亦有如泉酒，堪摘孤根试碧筒。
藕泉·其四
作者：陈子壮
朝代：明

云瀑樵西唱采茶，道情三老便移家。香山近日饶铛鼎，扫拾莲峰瓣瓣花。
虹
作者：陈子壮
朝代：明

仲夏雷方出，晡惊螮暕长。半天雨犹积，四海日相望。施伐空蝼蚁，观觇在犬羊。高明当位列，不敢对穹苍。
补沈休文忆诗二首
作者：陈子壮
朝代：明

忆起时，酣晕半不销。妆镜直须倚，铅粉若为调。唯应怜夜夜，乃复有朝朝。忆别时，回环语易毕。强将泪意收，倍觉愁光溢。携手立须臾，屈指问何日。
补沈休文忆诗二首·其一
作者：陈子壮
朝代：明

忆起时，酣晕半不销。妆镜直须倚，铅粉若为调。唯应怜夜夜，乃复有朝朝。
补沈休文忆诗二首·其二
作者：陈子壮
朝代：明

忆别时，回环语易毕。强将泪意收，倍觉愁光溢。携手立须臾，屈指问何日。
西樵大科峰
作者：陈子壮
朝代：明

失却樵丘第几盘，狂飔吹动海天宽。只惊南国多回雁，谁解西风有驻鸾。村树半沉云咽响，客衣遥泛日分寒。怅齐小鲁何如此，消与吴阊疋练看。
观黑帅还朝图有感
作者：陈子壮
朝代：明

间关水草远如期，宛马长鸣识贰师。天子至今閒羽猎，上林秋雁弋书迟。
访何相君遥望榄山有作
作者：陈子壮
朝代：明

若士相望海越宽，莫疑西涨有狂澜。蛟龙起处多成岛，日月分流并作滩。识面乍逢渔父问，轻身欲学水仙餐。前溪一曲閒情兴，暂采芙蓉报不难。
诃林新辟禅社吴用潜玺卿十虚上人继至
作者：陈子壮
朝代：明
体裁：七言律诗

佛日香林报夕曛，灵花祇树倍缤纷。千年笔授人如见，七叶衣传偈亦闻。系马从参都讲席，行瓢方乞募缘文。由来十八高贤会，莫遣延之咏五君。
诃林新辟禅社吴用潜玺卿十虚上人继至
作者：陈子壮
朝代：明

佛日香林报夕曛，灵花祇树倍缤纷。千年笔授人如见，七叶衣传偈亦闻。繫马从参都讲席，行瓢方乞募缘文。由来十八高贤会，莫遣延之咏五君。
诃林赠王丹一都阃
作者：陈子壮
朝代：明

度世将军现，袈裟道愿深。麾幢元护法，剑戟为修心。既上凌烟阁，能忘诃子林。花宫白毫相，何地不铺金。
诃林送区启图应试北上
作者：陈子壮
朝代：明

歌舞文明五色同，可知丹穴胜河东。时名群季偏相亚，藜阁依然任火攻。净侣骚人绝胜缘，上方明月照离筵。天香雅爱飘灵鹫，莫倚淮南桂树篇。十载西京已腐毫，谁家轻薄郁轮袍。段师一授昆崙艺，新谱枫香调绝高。
诃林送区启图应试北上·其一
作者：陈子壮
朝代：明

歌舞文明五色同，可知丹穴胜河东。时名群季偏相亚，藜阁依然任火攻。
诃林送区启图应试北上·其三
作者：陈子壮
朝代：明

十载西京已腐毫，谁家轻薄郁轮袍。段师一授昆崙艺，新谱枫香调绝高。
诃林送区启图应试北上·其二
作者：陈子壮
朝代：明

净侣骚人绝胜缘，上方明月照离筵。天香雅爱飘灵鹫，莫倚淮南桂树篇。
诸君再过
作者：陈子壮
朝代：明

流水轩车破隐沦，夭桃未必胜迷津。疏灯杂雨难为夜，比舍留欢是此旬。词客情随芳草合，小儿歌进太平新。烟花若问长安丽，一谪金门亦有因。
读书寡出拈古韵事作戏谑非咏史体也得五首
作者：陈子壮
朝代：明

料得曹瞒兵气骄，审音当日见方谣。风流一顾人人误，只合清歌试小乔。只借庭阶玉一枝，弈棋未了破秦师。佩囊赌却无人赠，生怕东山再弈棋。八咏楼前逸似云，少年场里为输君。终须减尽腰围带，始把分桃作忏文。清赏沈吟殊未央，梅花端的为谁芳。可知再到扬州日，不作师雄梦几场。千古文人信有权，一言那肯博婵娟。为逃相路教歌舞，严续殷勤亦枉然。
读书寡出拈古韵事作戏谑非咏史体也得五首·其一
作者：陈子壮
朝代：明

料得曹瞒兵气骄，审音当日见方谣。风流一顾人人误，只合清歌试小乔。
读书寡出拈古韵事作戏谑非咏史体也得五首·其三
作者：陈子壮
朝代：明

八咏楼前逸似云，少年场里为输君。终须减尽腰围带，始把分桃作忏文。
读书寡出拈古韵事作戏谑非咏史体也得五首·其二
作者：陈子壮
朝代：明

只借庭阶玉一枝，弈棋未了破秦师。佩囊赌却无人赠，生怕东山再弈棋。
读书寡出拈古韵事作戏谑非咏史体也得五首·其五
作者：陈子壮
朝代：明

千古文人信有权，一言那肯博婵娟。为逃相路教歌舞，严续殷勤亦枉然。
读书寡出拈古韵事作戏谑非咏史体也得五首·其四
作者：陈子壮
朝代：明

清赏沈吟殊未央，梅花端的为谁芳。可知再到扬州日，不作师雄梦几场。
读张孟奇西园诸草酬赠一律
作者：陈子壮
朝代：明

文隐青山几度梅，溪边明月笑徘徊。閒情北雅佳人曲，高会西园上客才。焚草尚堪馀满乘，啜醨元不废千杯。何缘仙梦嫏环秘，真见灵光赋里裁。
读陆观察座师黔行录述而成韵
作者：陈子壮
朝代：明

西南毛寸枯，悠悠事空郭。贼穴失中丞，束手万夫落。江州锐莫当，行整监军托。径道不涉闾，横身当百作。清戎烱列眉，转运若行脚。亲麾蒋义战，仓卒起懦弱。驱驰空贼众，首功多刺斫。饮马三岔河，汉壁淩山岳。馘苗青宅溪，四顾挥铓锷。竟以十旬心，黔楚皆参错。雾雨先鸡兴，记牍沈宵柝。葛君治蜀计，马援平蛮略。兼之反掌馀，啸歌青油幕。上下有藩城，既生曳亡魄。可怜鬼国中，沙虫与猿鹤。风影惯凭人，肉食转相攫。反覆亦多端，馀生盈其壑。睥睨日月光，纷纭算功爵。国手夺猧儿，泾渭欲同浊。公去互苍茫，公留何束缚。古来安危身，岂以资庸恶。幽谷鸣好音，天地翱翔若。即看瘴霭消，差觉蛮烟薄。稽首顺下风，拊髀还雀跃。念伊失舟人，淹流靡崖泊。虚致狂夫言，实忌瞑眩药。
读黎君选中州诸咏作
作者：陈子壮
朝代：明

入市恰同公子辔，游梁初上孝王台。临风不用思贤达，独把新诗次第裁。广文先生囊不空，閒携童冠咏春风。相传洛下书生语，尽解人颐七字中。
读黎君选中州诸咏作·其一
作者：陈子壮
朝代：明

入市恰同公子辔，游梁初上孝王台。临风不用思贤达，独把新诗次第裁。
读黎君选中州诸咏作·其二
作者：陈子壮
朝代：明

广文先生囊不空，閒携童冠咏春风。相传洛下书生语，尽解人颐七字中。
赋得莎鸡振羽
作者：陈子壮
朝代：明

天生群动应，不独女郎丝。微细关人意，迁流赴尔时。三秋催转急，六月振先知。暑憩花阴值，宵行草露疑。是声增索莫，何事每凄其。为忆豳风句，沈吟星汉垂。
赋得阳台
作者：陈子壮
朝代：明

巫峰一十二，流媚楚江滨。梦里朝兼暮，台边妾是神。君王思绝代，词赋纪青春。泥杀分香伎，西陵穗帐尘。
赋得阳台
作者：陈子壮
朝代：明
体裁：五言律诗

巫峰一十二，流媚楚江滨。梦里朝兼暮，台边妾是神。君王思绝代，词赋纪青春。泥杀分香伎，西陵繐帐尘。
赋得首厦犹清和
作者：陈子壮
朝代：明

羲氏鞭日车，滔滔次南陆。暄美良有馀，恢台如未足。阑薄泛敷与，历历庭端木。栖顿有延景，经营无畏旭。虽耘下噀田，恒啸东林竹。若榴殷书荣，红芭粲朝霂。偃仰天宇下，游戏滮池曲。幽廊带合弛，新沚缨斯濯。既展茂对情，信与风候睦。更获同怀素，时哉以为勖。
赐环纪恩
作者：陈子壮
朝代：明

万里天南拜诏频，丁年袍笏又从新。栖迟厚禄曾非据，诖误微名蚤见伸。有父固应闻讽议，无才终不老閒身。庭旋车马休嫌隘，自是先朝草莽臣。豢养君恩涕泪馀，中兴犹复问樵渔。天怜部党俱弛禁，人喜名家渐拜除。咨访辄当裴垍识，疏慵无籍子公书。而今一忆元都树，未信刘郎恨不如。
赐环纪恩·其一
作者：陈子壮
朝代：明

万里天南拜诏频，丁年袍笏又从新。栖迟厚禄曾非据，诖误微名蚤见伸。有父固应闻讽议，无才终不老閒身。庭旋车马休嫌隘，自是先朝草莽臣。
赐环纪恩·其二
作者：陈子壮
朝代：明

豢养君恩涕泪馀，中兴犹复问樵渔。天怜部党俱弛禁，人喜名家渐拜除。咨访辄当裴垍识，疏慵无籍子公书。而今一忆元都树，未信刘郎恨不如。
赐鲥鱼
作者：陈子壮
朝代：明

一入班联已素餐，更循资序即鸿磐。寸心何以献天子，尺尾初传荣讲官。日下南船兼驿至，宵分宫烛数筹欢。亲闱七箸今回首，旅食先尝凭报难。
赠陈彦质归闽
作者：陈子壮
朝代：明

莆中有佳客，能作太邱声。永夜隋珠色，终年任钓情。贵游多父执，知己足生平。珍重题纨扇，秋风兰芷清。
赠雷山人同谢将军游星岩
作者：陈子壮
朝代：明

烟萝羽融寄沧洲，屦褐相逢剑气浮。玉帐谈棋新揖客，楼船下濑几防秋。因从绀阁空中啸，还觅丹梯世外游。正值好文多雅侣，天教石室有镌留。
边报
作者：陈子壮
朝代：明

骋逐骄王子，先秋已合谋。会当一雨溽，坐使万膻愁。望逻黄花口，催番白草头。长年生牧地，驼马不胜收。复套功非拟，收降意亦危。只今誇羽猎，似欲变旌旗。西插多兼并，东江数叛离。独看□运去，凭仗信天时。
边报·其一
作者：陈子壮
朝代：明

骋逐骄王子，先秋已合谋。会当一雨溽，坐使万膻愁。望逻黄花口，催番白草头。长年生牧地，驼马不胜收。
边报·其二
作者：陈子壮
朝代：明

复套功非拟，收降意亦危。只今誇羽猎，似欲变旌旗。西插多兼并，东江数叛离。独看□运去，凭仗信天时。
过木之濠想亭留题十四韵
作者：陈子壮
朝代：明

曲水绕城南，徐卿此结庵。前临九曜石，浑是百花潭。净泶閒鱼戏，和飔绕燕諵。罗衣缘控带，苔发沐䰐鬖。竹屋窥张荐，棋枰对李憨。风流家五柳，真率客双柑。逸格萧萧出，文思处处覃。玉壶一片在，赤水几回探。求友诗俱和，惊人句自耽。书床开罨画，衣桁泊烟岚。夙有深山约，聊为委巷谈。春畦分药得，新盏别泉甘。清乐偕晨夕，馀欢醉二参。东郊游兴早，车马任骖驔。
过酌公逊夜得霖雨喜而有作
作者：陈子壮
朝代：明

近市一重扉，觞飞雨亦飞。清澜即濠上，骤瀑似山围。始觉滂沱应，虚疑稼穑非。苍天放行乐，携手莫教稀。
过黄子有作
作者：陈子壮
朝代：明

庭花方灼灼，阶鸟复翩翩。本拟旱云赋，翻酬明月篇。一经宁尚白，对客况思玄。莫问齐名事，新诗与世传。
过黎介嘉树堂
作者：陈子壮
朝代：明

谢家宾从几追欢，池馆重来改筑宽。坐有高楼临睥睨，不知遥岫入栏干。锦鳞翠羽依人在，时竹新花耐晚看。回首瑶琴虚自碎，底须寥落向君弹。
近京
作者：陈子壮
朝代：明

泥雨浃旬馀，晨光发玉除。两行瀛海树，一饭鄚州鱼。漫刺烦相向，乔柯想旧居。识途高马齿，努力尚盐车。
迟何黎周一日至峡夜集涵碧堂
作者：陈子壮
朝代：明
体裁：七言律诗

昨雨何如今雨深，峡舟相系果追寻。难辜我辈登临地，不尽空门去住心。檐际流云千石走，阶前崩瀑数钟侵。山灵故为酬高会，大放苍龙夜半吟。
迟何黎周一日至峡夜集涵碧堂
作者：陈子壮
朝代：明

昨雨何如今雨深，峡舟相繫果追寻。难辜我辈登临地，不尽空门去住心。檐际流云千石走，阶前崩瀑数钟侵。山灵故为酬高会，大放苍龙夜半吟。
送何龙友太史还朝十首
作者：陈子壮
朝代：明

风云如此际，留滞是何年。总为君亲合，非关出处悬。有书归使节，回梦听朝鞭。恒说中兴事，公才善勉旃。深序追前辈，通才渐老成。圣朝徵实录，之子匪虚名。贺世罗浮凤，怀人太液莺。东南冠冕地，行矣焕弓旌。皇极巍三殿，词头夐一家。露茎新宠遇，云笈旧声华。岁月宫僚缺，聪明讲幄加。开元金鉴在，风度总宣麻。同栖南海曲，并入承明庐。东壁劳相照，他山自不如。祖刘忧国蚤，房杜论交馀。为谢鹓鸾侣，南枝已卜居。人瞻谢傅日，吾爱郗家风。纪有三芝异，出非小草同。诸王曾拥彗，馀子竞雕虫。里妇矉何态，长门亦汉宫。已失杨朱路，那堪问水程。蠡湖阳鸟没，严濑客星明。是处江南草，春风济北生。思君日舟楫，不独放游情。榄水临将发，风流得雅裁。美人明月梦，仙吏白云台。海鹤招琴曲，江鸥劝酒杯。濯缨清可听，不觉榜歌催。经旬维缆意，岁色引离觞。若为尤风缓，从添至日长。梅花诗里腊，黍谷律中阳。云树荧荧晚，何能望帝乡。渐觉山为黛，新开镜是潭。条风当少女，芳草即宜男。玉切朝天佩，香分侍殿簪。东方沾社醉，归袖几馀甘。何人招隐赋，复作北山愁。祖道揶揄笑，仙槎汗漫游。真看天马逸，本自岁星俦。纵入罗浮梦，应随到十洲。
送何龙友太史还朝十首·其一
作者：陈子壮
朝代：明

风云如此际，留滞是何年。总为君亲合，非关出处悬。有书归使节，回梦听朝鞭。恒说中兴事，公才善勉旃。
送何龙友太史还朝十首·其七
作者：陈子壮
朝代：明

榄水临将发，风流得雅裁。美人明月梦，仙吏白云台。海鹤招琴曲，江鸥劝酒杯。濯缨清可听，不觉榜歌催。
送何龙友太史还朝十首·其三
作者：陈子壮
朝代：明

皇极巍三殿，词头夐一家。露茎新宠遇，云笈旧声华。岁月宫僚缺，聪明讲幄加。开元金鉴在，风度总宣麻。
送何龙友太史还朝十首·其九
作者：陈子壮
朝代：明

渐觉山为黛，新开镜是潭。条风当少女，芳草即宜男。玉切朝天佩，香分侍殿簪。东方沾社醉，归袖几馀甘。
送何龙友太史还朝十首·其二
作者：陈子壮
朝代：明

深序追前辈，通才渐老成。圣朝徵实录，之子匪虚名。贺世罗浮凤，怀人太液莺。东南冠冕地，行矣焕弓旌。
送何龙友太史还朝十首·其五
作者：陈子壮
朝代：明

人瞻谢傅日，吾爱郗家风。纪有三芝异，出非小草同。诸王曾拥彗，馀子竞雕虫。里妇矉何态，长门亦汉宫。
送何龙友太史还朝十首·其八
作者：陈子壮
朝代：明

经旬维缆意，岁色引离觞。若为尤风缓，从添至日长。梅花诗里腊，黍谷律中阳。云树荧荧晚，何能望帝乡。
送何龙友太史还朝十首·其六
作者：陈子壮
朝代：明

已失杨朱路，那堪问水程。蠡湖阳鸟没，严濑客星明。是处江南草，春风济北生。思君日舟楫，不独放游情。
送何龙友太史还朝十首·其十
作者：陈子壮
朝代：明

何人招隐赋，复作北山愁。祖道揶揄笑，仙槎汗漫游。真看天马逸，本自岁星俦。纵入罗浮梦，应随到十洲。
送何龙友太史还朝十首·其四
作者：陈子壮
朝代：明

同栖南海曲，并入承明庐。东壁劳相照，他山自不如。祖刘忧国蚤，房杜论交馀。为谢鹓鸾侣，南枝已卜居。
送刘半舫大司空总督河道
作者：陈子壮
朝代：明

殿履新高面拜除，转咨臣计重河渠。蛟龙始识陵园在，鸿雁终招泽国居。棠蔽东人更竹马，葭明韦曲自橇车。可知识贡千艘入，不碍飞流九派如。
送刘瞻甫州守左补江西幕
作者：陈子壮
朝代：明

多为军储费量筹，难辞摄县太仓州。西江听得吴侬语，紞鼓难鸣挽不留。
送吴玺卿兼寄何宫谕
作者：陈子壮
朝代：明

木脱山中屐，高怀见玺卿。梧江清瘴远，莲社碧云生。览德辉千仞，承恩醉五城。和诗金马侧，应自问同声。禁侍吾乡彦，皆称贺世仪。日来殷大礼，君去赴清时。星月班阶候，风云殿柱移。弹冠吾敢晚，犹恋菊花期。
送吴玺卿兼寄何宫谕·其一
作者：陈子壮
朝代：明

木脱山中屐，高怀见玺卿。梧江清瘴远，莲社碧云生。览德辉千仞，承恩醉五城。和诗金马侧，应自问同声。
送吴玺卿兼寄何宫谕·其二
作者：陈子壮
朝代：明

禁侍吾乡彦，皆称贺世仪。日来殷大礼，君去赴清时。星月班阶候，风云殿柱移。弹冠吾敢晚，犹恋菊花期。
送喻大中丞巡抚浙江
作者：陈子壮
朝代：明

猎猎秋风捲节旄，雄声先已驾江涛。人当蛮落空谈虎，天洗蛟门有断鳌。君子六千金气肃，羽林十二壁星高。赐旅釐卤珍朝典，轻笑儒生睨宝刀。
送姚岱芝大司寇还留都
作者：陈子壮
朝代：明

手携金镜拜前旒，掖省高名领爽鸠。鱼藻恰承丹陛宴，莺花仍作白门游。两都人物轺中览，六代繁华笔底收。今日安危烦顾问，履声何异殿东头。
送孙青宕归宁波
作者：陈子壮
朝代：明

乡心一夜渺难挥，明月刀头兴欲飞。北阙犹须长策入，南天不是倦游归。结伴越江江可怜，荔枝齐掷孝廉船。侬家不省将离曲，尚欲留欢歌采莲。嘈嘈丝管趁游程，不及兴公掷地声。可但熟骚作名士，澧兰沅芷一江情。绛帐谁能学鲤趋，康成又见领门徒。不知礼乐东归后，文采还教作凤雏。最爱风流贺季真，酒中遂识谪仙人。当年乞得归来地，十亩湖光尽不贫。
送孙青宕归宁波·其一
作者：陈子壮
朝代：明

乡心一夜渺难挥，明月刀头兴欲飞。北阙犹须长策入，南天不是倦游归。
送孙青宕归宁波·其三
作者：陈子壮
朝代：明

嘈嘈丝管趁游程，不及兴公掷地声。可但熟骚作名士，澧兰沅芷一江情。
送孙青宕归宁波·其二
作者：陈子壮
朝代：明

结伴越江江可怜，荔枝齐掷孝廉船。侬家不省将离曲，尚欲留欢歌采莲。
送孙青宕归宁波·其五
作者：陈子壮
朝代：明

最爱风流贺季真，酒中遂识谪仙人。当年乞得归来地，十亩湖光尽不贫。
送孙青宕归宁波·其四
作者：陈子壮
朝代：明

绛帐谁能学鲤趋，康成又见领门徒。不知礼乐东归后，文采还教作凤雏。
送帅从龙邑丞擢判睢州丞先膳部公献平西夏颂于神庙得旨录送史馆
作者：陈子壮
朝代：明

混迹风流地，清心政事堂。仙才多薄宦，家学自名郎。副墨邀浮峤，张琴答桂阳。南中行略遍，高步信游梁。先朝传献颂，今日喜闻诗。陶谢无兼体，邹枚又一时。园添新雪色，人有暮云思。残废龙门业，劳君枉见推。
送帅从龙邑丞擢判睢州丞先膳部公献平西夏颂于神庙得旨录送史馆·其一
作者：陈子壮
朝代：明

混迹风流地，清心政事堂。仙才多薄宦，家学自名郎。副墨邀浮峤，张琴答桂阳。南中行略遍，高步信游梁。
送帅从龙邑丞擢判睢州丞先膳部公献平西夏颂于神庙得旨录送史馆·其二
作者：陈子壮
朝代：明

先朝传献颂，今日喜闻诗。陶谢无兼体，邹枚又一时。园添新雪色，人有暮云思。残废龙门业，劳君枉见推。
送李伯开归泰和兼谂其尊人自得在楚
作者：陈子壮
朝代：明

倒屣逢王粲，称诗似法曹。几何辞白发，虚此问绨袍。短策从孤往，清琴莫浪操。知君江路熟，还望楚云高。
送林鹤胎左宗伯暂假归省
作者：陈子壮
朝代：明

负剑追陪礼乐卿，五云三诏许陈情。御筵稽古经初辍，客路逢秋梦亦清。铃索不惊萱草舍，版舆欢度剌桐城。槐轩寂寞斋居里，其那孤吟百感生。
送胡南石侍御巡按贵州
作者：陈子壮
朝代：明

英僚除目冠台差，听唱东班即往谐。罗甸遥思持节入，都亭先见有轮埋。不辞敬梓批单疏，曾信安苗化两阶。是处叫天俱尺五，何言万里易阴霾。
送董思白大宗伯加太子太保予告驰驿
作者：陈子壮
朝代：明

帝念先朝有秩宗，班阶流辈尽云从。近传宫保归黄发，遥望天人问赤松。杨柳青门真祖道，桃花春涨即吴淞。纤尘拌不随清梦，还傍东华五夜钟。
送袁自如少司马还朝
作者：陈子壮
朝代：明

曾闻缓带高谈日，黄石兵筹在握奇。回纥传呼惟郭令，召公受策自淮夷。追锋北向趋三事，露布东征宠六师。此去中兴麟阁待，燕然新勒更何辞。
送詹弱生解元
作者：陈子壮
朝代：明

曳履歌商未是贫，谁从分席倦征轮。一龙月旦人犹故，积水风云世亦新。西向独含倾国笑，东家空拟入宫颦。更怜款段随乡里，不待鸣珂已绝尘。
送谢生式臣元戎之子也谒予门下
作者：陈子壮
朝代：明

美箭东南岂尽收，弃繻英妙更无俦。庭阶曾识将军树，湖海还惊谢眺楼。好向门生吹笛和，多惭父客执经游。长杨亦是誇胡技，鸣镝双雕看阿侯。
送谢简之元戎归越
作者：陈子壮
朝代：明

仗剑天南贯斗墟，坐销气霭见樵渔。交情不厌生刍淡，世路从知薏苡虚。嗜癖偶尘书记上，废吟重忆啸歌馀。苧萝山下东归客，试访鸱夷一舸如。
送郑太史归毗陵
作者：陈子壮
朝代：明

隐儿江楼记绝峰，飙轮谁识去来踪。得酬海上三山会，游戏仙人绿玉龙。朝暾夜月叩蒿莱，袖里芙蓉两不猜。不是洞门扃岁月，几人曾访玉书来。自种因缘亦似僧，丈夫身世岂无凭。桄榔林下堪栖憩，重话菩提一夜灯。芳桂应移楚客心，木兰新倚越人吟。思君清梦飞南岭，得似罗浮雪片深。
送郑太史归毗陵·其一
作者：陈子壮
朝代：明

隐儿江楼记绝峰，飙轮谁识去来踪。得酬海上三山会，游戏仙人绿玉龙。
送郑太史归毗陵·其三
作者：陈子壮
朝代：明

自种因缘亦似僧，丈夫身世岂无凭。桄榔林下堪栖憩，重话菩提一夜灯。
送郑太史归毗陵·其二
作者：陈子壮
朝代：明

朝暾夜月叩蒿莱，袖里芙蓉两不猜。不是洞门扃岁月，几人曾访玉书来。
送郑太史归毗陵·其四
作者：陈子壮
朝代：明

芳桂应移楚客心，木兰新倚越人吟。思君清梦飞南岭，得似罗浮雪片深。
送阮旭青给谏册封德藩归寿母
作者：陈子壮
朝代：明

御仗朝随出掖垣，南宫簇簇动星轩。削圭帝子言无戏，如砺名山国永存。汉节一花明济岸，秦碑积雨洗天门。有怀正好歌来谂，得望扶桑引寿尊。
送陈文是掌教南海兼寄诸里友
作者：陈子壮
朝代：明

吾土之官易，同年感旧劳。宿名留乙榜，真卷贵仪曹。不倦云中翼，相从海上涛。心知贤弟子，多有妙音操。
送雷生
作者：陈子壮
朝代：明

客子侨居就隐沦，閒园鱼鸟转相亲。交游名下推棋圣，来往山中采药人。杖有百钱免羞涩，酒非千日对清真。登高临水多秋兴，枫叶芦花是去津。
送顺虎家兄宰贵县步李太白中都明府韵
作者：陈子壮
朝代：明

宦谱苍梧旧府君，邮程先遣过家闻。秋高旅雁声相切，日下仙凫影自分。怀古未封丹灶火，望乡不断九疑云。登临记得茱萸遍，数尽南飞到北群。
送魏道安复游桂林
作者：陈子壮
朝代：明

江城一卧岁将寒，空谷巩然罄所欢。看竹自携醒酒石，谈棋相映切云冠。高吟八树清秋蕊，轻棹分流夜月滩。何处不逢贤地主，经游宁畏客行难。
送黄君常游武夷兼寄胡瓯宁
作者：陈子壮
朝代：明

罗浮何日返，行糈宿黄精。天入建云密，春开闽霭清。宓琴山水曲，嵇驾弟兄情。若问乡人宴，应知重客名。
送黄子应蒋三水聘
作者：陈子壮
朝代：明

春江潮汐信，摇动美人杯。一雨芦苞水，孤烟玉镜台。书逢关尹著，船报孝廉来。自识游燕路，高歌首漫回。
送黎君选同龙友北上
作者：陈子壮
朝代：明

青翰同舟发钓矶，江梅残腊雪花稀。夷犹似待春潮送，岭上朝朝朔雁飞。二豪酒德并堪论，花月春江笑问津。共醉万重山色里，不知谁是客中身。一经携谒圣明初，东阁还开旧秘书。诸父声华满霄汉，故人文似定吹嘘。莫小蓬弧射五云，百年麋鹿岂堪群。长安大有同游兴，无那花时独忆君。
送黎君选同龙友北上·其一
作者：陈子壮
朝代：明

青翰同舟发钓矶，江梅残腊雪花稀。夷犹似待春潮送，岭上朝朝朔雁飞。
送黎君选同龙友北上·其三
作者：陈子壮
朝代：明

一经携谒圣明初，东阁还开旧秘书。诸父声华满霄汉，故人文似定吹嘘。
送黎君选同龙友北上·其二
作者：陈子壮
朝代：明

二豪酒德并堪论，花月春江笑问津。共醉万重山色里，不知谁是客中身。
送黎君选同龙友北上·其四
作者：陈子壮
朝代：明

莫小蓬弧射五云，百年麋鹿岂堪群。长安大有同游兴，无那花时独忆君。
送黎美周
作者：陈子壮
朝代：明

莫讶番禺桂，高秋自一枝。试看金騕袅，恰对玉葳蕤。国士悬书贵，交游秘帐奇。吹嘘何足问，先入汉庭知。
送黎遂球公车北上
作者：陈子壮
朝代：明

易遣春风客思劳，花枝连日亚香槽。少年篷矢知谁敌，艳妇兰舟信所操。金谷从分锦步障，琵琶肯试郁轮袍。一竿投赠任公子，东第如今许钓鳌。
送龚培赤随谢简之越游
作者：陈子壮
朝代：明

鱼鸟情亲自竹林，江湖不负远游心。军中阮瑀多优渥，门下袁郎独赏音。藿食定知弹铗易，布裘端及授衣深。分明一棹剡溪曲，画里名山尽意寻。
遥遥
作者：陈子壮
朝代：明

酒户冬严会不稀，菊盘秋老更能辉。远游反束登临日，相对能忘锦绣围。别有赋芧谙物性，忍从相马失天机。遥遥百越浮诸鸟，宁使褛船信息非。
邀庄景说候船撰酌东皋同作
作者：陈子壮
朝代：明

背郭新畴一径偏，数声黄鸟绿阴穿。不嫌初服牵宫锦，共操南音入野弦。菡萏月明山雨后，琅玕风细烛花前。欲知鸡黍田家约，即是星槎海上仙。
邂逅何龙友偕黎君选舟中分赋
作者：陈子壮
朝代：明

乡国迟回水石春，诸峰随意碧嶙峋。三江烟雨人方至，上巳风流各可陈。舟楫长年须进峡，行藏今日定知津。最怜南浦蘼芜绿，迸入提壶酒色新。
郑太史既游罗浮访我月泉精舍入小嫏嬛同赋
作者：陈子壮
朝代：明

拟从脉望隐嫏嬛，长揖烟霞小洞天。佳句欲邀桐叶满，新泉堪试月华边。遥闻芝草山中约，已入梅花梦里还。倾盖逢君头未白，汉庭休笑子云玄。
部中杂咏十二首 其一 莺
作者：陈子壮
朝代：明

岂自矜毛羽，穿飞亦鲜俦。生藏嘉树底，日有好音流。不省金丸惧，因辞宝瑟游。斋居偏觉汝，清啭若为留。
部中杂咏十二首 其七 柏
作者：陈子壮
朝代：明

双柏槎牙立，看成龙虎姿。香枝或见掇，苦干定谁移。山作将军号，春还老子祠。此间信时令，生理露霜披。
部中杂咏十二首 其三 槐
作者：陈子壮
朝代：明

斧柯曾不试，新叶自纷纷。一碧何如水，层空只乱云。文书森过日，鸟雀晏为群。遮莫惊丝竹，箫韶习奏闻。
部中杂咏十二首 其九 井水甘洌人来汲皆曰礼部井云
作者：陈子壮
朝代：明

神仙开古甃，风雨过閒亭。猿饮如相接，龙吟或可听。缕烟秋叶下，残梦石林醒。未必人间世，滔滔有浊泾。
部中杂咏十二首 其二 蝉
作者：陈子壮
朝代：明

感尔能幽响，如弦泛许长。大都吹玉露，一半溢清商。院敞风皆奏，人閒睡不妨。无嗤终抱木，亦足答晴光。
部中杂咏十二首 其五 鹤
作者：陈子壮
朝代：明

翻连毛羽大，来自海天宽。启户双飞至，空阶独舞看。愿为君子赏，谱入素琴弹。别有唳清夜，相邀明月寒。
部中杂咏十二首 其八 葵花
作者：陈子壮
朝代：明

宿种多穿砌，高花动压林。枯荣会有族，萧艾本难侵。不用迂回照，争持径寸心。偶惊过夏半，色比故园深。
部中杂咏十二首 其十一 紫薇花
作者：陈子壮
朝代：明

紫府花临户，丹砂为结胎。轻盈能自艳，凌乱不胜开。岂以身沾著，都非意剪裁。舍人美诗句，书赐迩英来。
部中杂咏十二首 其十二 茉莉
作者：陈子壮
朝代：明

乡园篱落物，珍异即倾都。三日香随席，前生顶上珠。却清炎热尽，可和雪霜无。消受南中载，风流汉大夫。
部中杂咏十二首 其四 燕
作者：陈子壮
朝代：明

主人看物候，往往寸心消。海燕将春色，年年一度遥。穿花时自喜，带雨即同飘。为忆张文献，吟诗鹰隼调。
部中杂咏十二首·其六
作者：陈子壮
朝代：明

侧身终远俗，此地即长生。台上堪流顾，花时得漫行。乍高琪树影，新浣玉池明。多少恩光在，非同饮啄情。
部中杂咏十二首·其十
作者：陈子壮
朝代：明

沙窝偏近地，新水引成槽。涓滴分消渴，阑干见二毛。赞皇差识别，桑苧未清高。窃有羸瓶虑，将无抱瓮劳。
部中杂咏十二首·莺
作者：陈子壮
朝代：明

岂自矜毛羽，穿飞亦鲜俦。生藏嘉树底，日有好音流。不省金丸惧，因辞宝瑟游。斋居偏觉汝，清啭若为留。感尔能幽响，如弦泛许长。大都吹玉露，一半溢清商。院敞风皆奏，人閒睡不妨。无嗤终抱木，亦足答晴光。斧柯曾不试，新叶自纷纷。一碧何如水，层空只乱云。文书森过日，鸟雀晏为群。遮莫惊丝竹，箫韶习奏闻。主人看物候，往往寸心消。海燕将春色，年年一度遥。穿花时自喜，带雨即同飘。为忆张文献，吟诗鹰隼调。翻连毛羽大，来自海天宽。启户双飞至，空阶独舞看。愿为君子赏，谱入素琴弹。别有唳清夜，相邀明月寒。侧身终远俗，此地即长生。台上堪流顾，花时得漫行。乍高琪树影，新浣玉池明。多少恩光在，非同饮啄情。双柏槎牙立，看成龙虎姿。香枝或见掇，苦干定谁移。山作将军号，春还老子祠。此间信时令，生理露霜披。宿种多穿砌，高花动压林。枯荣会有族，萧艾本难侵。不用迂回照，争持径寸心。偶惊过夏半，色比故园深。神仙开古甃，风雨过閒亭。猿饮如相接，龙吟或可听。缕烟秋叶下，残梦石林醒。未必人间世，滔滔有浊泾。沙窝偏近地，新水引成槽。涓滴分消渴，阑干见二毛。赞皇差识别，桑苧未清高。窃有羸瓶虑，将无抱瓮劳。紫府花临户，丹砂为结胎。轻盈能自艳，凌乱不胜开。岂以身沾著，都非意剪裁。舍人美诗句，书赐迩英来。乡园篱落物，珍异即倾都。三日香随席，前生顶上珠。却清炎热尽，可和雪霜无。消受南中载，风流汉大夫。
酌徐木之濠想亭
作者：陈子壮
朝代：明

折简应时邻即催，角巾随意客能来。宅边深贮一池月，物外重温永夜杯。常恐佳期妨杜若，休怜生计任蒿莱。从容却笑濠梁侣，东海投竿日几回。
酌郑太史于东皋
作者：陈子壮
朝代：明

竹坞亭亭任客看，槛前烟水泛清澜。风流本自山灵合，天地真从我法宽。舞鹤一双形共影，梅花三百暖兼寒。不教细拨琵琶语，潦倒高阳又整冠。
酬大司马刘公
作者：陈子壮
朝代：明

当湖硕大几人同，李白虽狂识令公。草疏三朝心尚赤，珥貂八座数方隆。孝陵襟带江山里，浙水勋名指顾中。枢密已回天北极，登台不为啸□风。
酬龙川宋明府
作者：陈子壮
朝代：明

茂苑王生素所亲，论交因念腐儒频。弦中山水皆称妙，海内文章独有神。杨柳陶潜堪试令，桃花渔父也迷津。纵怜绝世长门色，閒杀当年作赋人。
门人袁高要若思
作者：陈子壮
朝代：明

体牧一何谦，县谱洵云美。浸汇九流识，具毳群芳理。将心孝肃堂，寄口沥湖水。劳血为田畴，冲醇敷子弟。何处折哀弦，桐乡有垂祀。
闰八月十五夜同吴长吉院长姜燕及刘蓬元二宫端集马园
作者：陈子壮
朝代：明

秋色依人白玉京，园林犹许借西清。一官自笑黄杨长，永夜谁留金鉴明。阁道苍凉连汉影，女墙摇曳度边声。若为时节一杯酒，易遣风沙千里情。
闺词四十首 其三十七 佩兰
作者：陈子壮
朝代：明
体裁：七言绝句

采采游春意自殊，芳风长日袭流苏。最怜楚泽多香草，婵媛犹堪作女媭。
闺词四十首 其三十九 倚楼
作者：陈子壮
朝代：明
体裁：七言绝句

漠漠春云簇绛纱，高楼凝望日初斜。璁珑绣鞅香车路，知入垂杨第几家。
闺词四十首 其二十五 临帖
作者：陈子壮
朝代：明
体裁：七言绝句

匀墨圆毫扫素时，翩翩如鸟踏花枝。阿谁妙楷参钟索，李卫夫人字茂漪。
闺词四十首 写影 其二十七
作者：陈子壮
朝代：明
体裁：七言绝句

几回点笔恨难真，未写先添柳叶颦。夜夜每怜灯下影，朝朝留对卷中人。
闺词四十首 凭栏 其三十一
作者：陈子壮
朝代：明
体裁：七言绝句

徒倚閒亭过夕曛，碧阑干映石榴裙。春深风雨浑难听，惟爱芭蕉叶底闻。
闺词四十首 吸花露 其十一
作者：陈子壮
朝代：明
体裁：七言绝句

姑射冰肌绰约如，木兰朝附引凉初。不须殿柱擎金掌，自胜宫妃咽玉鱼。
闺词四十首 吹箫 其四十
作者：陈子壮
朝代：明
体裁：七言绝句

金屋何缘贮阿娇，美人家合在云霄。回翔彩凤休飞去，晓月谁翻碧玉箫。
闺词四十首 围棋 其三十二
作者：陈子壮
朝代：明
体裁：七言绝句

赌胜欣然共适情，日长无事倚楸枰。异香缥缈非人世，玉树前头落子声。
闺词四十首 微步 其五
作者：陈子壮
朝代：明
体裁：七言绝句

緰袜罗滕子细裁，金铃不响莤裙开。微尘只向波心觅，枉费陈王八斗才。
闺词四十首 怯病 其三十八
作者：陈子壮
朝代：明
体裁：七言绝句

梦里虚惊错唤人，起来幽对欲含蠙。犀株银液为方药，素管画弦禳岁辰。
闺词四十首 惜花 其十
作者：陈子壮
朝代：明
体裁：七言绝句

不觉花朝过踏青，惜深争似护花铃。锁窗无那飘红雨，拾得阶前数片零。
闺词四十首 戏染 其二十六
作者：陈子壮
朝代：明
体裁：七言绝句

绣谱看来未可人，腕中花鸟意中春。低头更卸金条脱，细缕烟煤绘一匀。
闺词四十首 戏蝶 其十九
作者：陈子壮
朝代：明
体裁：七言绝句

蝴蝶飞飞处处同，漫劳消息过墙东。轻衣薄粉拈来碎，花气薰人恐梦中。
闺词四十首 打鸳鸯 其十三
作者：陈子壮
朝代：明
体裁：七言绝句

鸳鸯绣罢出池边，三十六双明睡莲。莲子试将随意掷，一双惊起不成眠。
闺词四十首 护灯花 其七
作者：陈子壮
朝代：明
体裁：七言绝句

珠箔斜明拂夜风，琉璃叠扇掩膧胧。小鬟未必知人意，欲剪银缸一朵红。
闺词四十首 拾翠 其十七
作者：陈子壮
朝代：明
体裁：七言绝句

桃李津头别有情，笑将遗翠问同行。依稀阿姊先归去，芳草茸间落一声。
闺词四十首 挑灯 其六
作者：陈子壮
朝代：明
体裁：七言绝句

十二云屏月照残，无端量得带围宽。挑灯不语停针线，差遣虫声答夜阑。
闺词四十首 摘花 其九
作者：陈子壮
朝代：明
体裁：七言绝句

履綦初试印青苔，绿弹红殷锦绣堆。却讶双鬟才整就，等閒带得一蜂回。
闺词四十首 操琴 其三十三
作者：陈子壮
朝代：明
体裁：七言绝句

梧桐入户净琴张，玉轸轻移已叶商。一曲还应神女听，无人知道楚明光。
闺词四十首 斗草 其十六
作者：陈子壮
朝代：明
体裁：七言绝句

女儿三五漾春风，蠲忿忘忧人袖中。谁唱青溪小姑曲，搴芳未过合欢丛。
闺词四十首 新浴 其三十四
作者：陈子壮
朝代：明
体裁：七言绝句

曲屏深处澡兰汤，云谷轻蒙白雪光。小立不教纨扇展，天风徐下触明珰。
闺词四十首 晏起 其八
作者：陈子壮
朝代：明
体裁：七言绝句

宛转娇慵若不支，从教侍女候罗帏。半窗红日半床梦，巧鸟催人唱画眉。
闺词四十首 晚妆 其三十六
作者：陈子壮
朝代：明
体裁：七言绝句

缓下搔头发鬐馀，香丝腻滑懒堪梳。蜩蝉蜕后□鸦散，妙鬘云高夜不舒。
闺词四十首 澹妆 其一
作者：陈子壮
朝代：明
体裁：七言绝句

堕马新妆碧玉簪，秾华未便称幽襟。寻常梳掠无人见，独自盈盈出镜心。
闺词四十首 点唇 其三
作者：陈子壮
朝代：明
体裁：七言绝句

百福雕奁倚再三，荼醾滴露渗朝酣。绛唇不用多妆点，二月朱樱已半含。
闺词四十首 烹茶 其三十
作者：陈子壮
朝代：明
体裁：七言绝句

□并虚栏覆鼎铛，群姬相过斗茶枪。雷鸣仙掌殷勤试，候火亲听二沸汤。
闺词四十首 焚香 其二十二
作者：陈子壮
朝代：明
体裁：七言绝句

深院莺啼静掩门，博山垆火拨黄昏。金蟾齧锁空何意，斜印梅梢片月痕。
闺词四十首 理衣 其四
作者：陈子壮
朝代：明
体裁：七言绝句

萸匣朝开蕙麝清，不寒休讶六铢轻。银泥锦谷何方物，秋水微飔自织成。
闺词四十首 画眉 其二
作者：陈子壮
朝代：明
体裁：七言绝句

新上菱花一抹文，远山斜月澹于云。商量时样兼宫样，还比张家胜几分。
闺词四十首 礼佛 其二十九
作者：陈子壮
朝代：明
体裁：七言绝句

□□香台下界明，苕华未偶学修行。三时五体能投地，解脱娥眉忏此生。
闺词四十首 绣观音 其二十八
作者：陈子壮
朝代：明
体裁：七言绝句

红粉深知只刹那，思修无路證三摩。分明璎珞金针现，一瓣莲花度普陀。
闺词四十首 薰铺 其三十五
作者：陈子壮
朝代：明
体裁：七言绝句

缸花夜贴顶文圆，俏立牙床斗帐边。睡鸭香浓侬自看，春寒初换八蚕绵。
闺词四十首 藏钩 其二十
作者：陈子壮
朝代：明
体裁：七言绝句

并列芙蓉金井头，蒙茏月下笑藏钩。侬家不识生离事，赢得披拳中一筹。
闺词四十首 裁诗 其二十四
作者：陈子壮
朝代：明
体裁：七言绝句

咏雪题梅唱竹枝，无题亦自兴参差。生成一幅松花纸，閒倚西窗缀小诗。
闺词四十首 解连环 其十八
作者：陈子壮
朝代：明
体裁：七言绝句

阿姊能搴杨柳枝，同心为带结丝丝。生来独有侬多智，閒解连环人不知。
闺词四十首 调鹦鹉 其十二
作者：陈子壮
朝代：明
体裁：七言绝句

鹦鹉移来守绣房，慧多长倩教多方。樱桃树底催帘下，唤有人来李十郎。
闺词四十首 趁燕 其十四
作者：陈子壮
朝代：明
体裁：七言绝句

何物重来伴侣偕，汉宫妆束剪入怀。琼钩尽搭随风入，好住雕梁认玉钗。
闺词四十首 迟月 其二十一
作者：陈子壮
朝代：明
体裁：七言绝句

沈吟闺阁写香奁，不尽幽怀问彩蟾。此夜更无人倚望，清光浑射水晶帘。
闺词四十首 集古美人 其二十三
作者：陈子壮
朝代：明
体裁：七言绝句

女流才调称相如，彤管丹铅日不疏。自是闺中无逸史，惠班徒读汉庭书。
闺词四十首 鞦韆 其十五
作者：陈子壮
朝代：明
体裁：七言绝句

寒食佳辰晴可怜，花松玉软为鞦韆。飘飖翠袖双飞去，不觉空中堕宝钿。
闺词四十首·澹妆
作者：陈子壮
朝代：明

堕马新妆碧玉簪，秾华未便称幽襟。寻常梳掠无人见，独自盈盈出镜心。新上菱花一抹文，远山斜月澹于云。商量时样兼宫样，还比张家胜几分。百福雕奁倚再三，荼醾滴露渗朝酣。绛唇不用多妆点，二月朱樱已半含。萸匣朝开蕙麝清，不寒休讶六铢轻。银泥锦谷何方物，秋水微飔自织成。緰袜罗滕子细裁，金铃不响莤裙开。微尘只向波心觅，枉费陈王八斗才。十二云屏月照残，无端量得带围宽。挑灯不语停针线，差遣虫声答夜阑。珠箔斜明拂夜风，琉璃叠扇掩膧胧。小鬟未必知人意，欲剪银缸一朵红。宛转娇慵若不支，从教侍女候罗帏。半窗红日半床梦，巧鸟催人唱画眉。履綦初试印青苔，绿弹红殷锦绣堆。却讶双鬟才整就，等閒带得一蜂回。不觉花朝过踏青，惜深争似护花铃。锁窗无那飘红雨，拾得阶前数片零。姑射冰肌绰约如，木兰朝附引凉初。不须殿柱擎金掌，自胜宫妃咽玉鱼。鹦鹉移来守绣房，慧多长倩教多方。樱桃树底催帘下，唤有人来李十郎。鸳鸯绣罢出池边，三十六双明睡莲。莲子试将随意掷，一双惊起不成眠。何物重来伴侣偕，汉宫妆束剪入怀。琼钩尽搭随风入，好住雕梁认玉钗。寒食佳辰晴可怜，花松玉软为鞦韆。飘飖翠袖双飞去，不觉空中堕宝钿。女儿三五漾春风，蠲忿忘忧人袖中。谁唱青溪小姑曲，搴芳未过合欢丛。桃李津头别有情，笑将遗翠问同行。依稀阿姊先归去，芳草茸间落一声。阿姊能搴杨柳枝，同心为带结丝丝。生来独有侬多智，閒解连环人不知。蝴蝶飞飞处处同，漫劳消息过墙东。轻衣薄粉拈来碎，花气薰人恐梦中。并列芙蓉金井头，蒙茏月下笑藏钩。侬家不识生离事，赢得披拳中一筹。沈吟闺阁写香奁，不尽幽怀问彩蟾。此夜更无人倚望，清光浑射水晶帘。深院莺啼静掩门，博山垆火拨黄昏。金蟾齧锁空何意，斜印梅梢片月痕。女流才调称相如，彤管丹铅日不疏。自是闺中无逸史，惠班徒读汉庭书。咏雪题梅唱竹枝，无题亦自兴参差。生成一幅松花纸，閒倚西窗缀小诗。匀墨圆毫扫素时，翩翩如鸟踏花枝。阿谁妙楷参钟索，李卫夫人字茂漪。绣谱看来未可人，腕中花鸟意中春。低头更卸金条脱，细缕烟煤绘一匀。几回点笔恨难真，未写先添柳叶颦。夜夜每怜灯下影，朝朝留对卷中人。红粉深知只刹那，思修无路證三摩。分明璎珞金针现，一瓣莲花度普陀。□□香台下界明，苕华未偶学修行。三时五体能投地，解脱娥眉忏此生。□并虚栏覆鼎铛，群姬相过斗茶枪。雷鸣仙掌殷勤试，候火亲听二沸汤。徒倚閒亭过夕曛，碧阑干映石榴裙。春深风雨浑难听，惟爱芭蕉叶底闻。赌胜欣然共适情，日长无事倚楸枰。异香缥缈非人世，玉树前头落子声。梧桐入户净琴张，玉轸轻移已叶商。一曲还应神女听，无人知道楚明光。曲屏深处澡兰汤，云谷轻蒙白雪光。小立不教纨扇展，天风徐下触明珰。缸花夜贴顶文圆，俏立牙床斗帐边。睡鸭香浓侬自看，春寒初换八蚕绵。缓下搔头发鬐馀，香丝腻滑懒堪梳。蜩蝉蜕后□鸦散，妙鬘云高夜不舒。采采游春意自殊，芳风长日袭流苏。最怜楚泽多香草，婵媛犹堪作女媭。梦里虚惊错唤人，起来幽对欲含蠙。犀株银液为方药，素管画弦禳岁辰。漠漠春云簇绛纱，高楼凝望日初斜。璁珑绣鞅香车路，知入垂杨第几家。金屋何缘贮阿娇，美人家合在云霄。回翔彩凤休飞去，晓月谁翻碧玉箫。
隆德
作者：陈子壮
朝代：明

真成隆德变，时事已焉哉。大算纵横失，中兴翅翼摧。自天生有血，出世战成灰。二士殉皆去，孤忠兀不回。和戎羞五利，骂贼愤三灾。莽莽冲星剑，萧萧筑将台。秦庭七日哭，宋玉九秋哀。只为麒麟绝，何年绘画来。
雨中柬黄子
作者：陈子壮
朝代：明

雩歌君懒和，佳雨亦徐来。太守亭边喜，杜陵诗里催。楼花润色点，江鸟乱空回。勇读知鎏麦，子耕沾足哉。
雨后东掖
作者：陈子壮
朝代：明

西峰雨不乏，东阁快相亲。鸟傍霏烟起，云随晓叶新。传呼移大内，洒落出轻尘。独忆追趋步，俱为感激人。
雷生行
作者：陈子壮
朝代：明

雷生托迹皆仙术，丹山药鼎伴棋局。踪横不算世人机，检拾游囊解医国。扁舟海上飞来再，绝艺逢人谁不爱。癯形知有辟谷方，妙思只合橘中对。秋月春花满敝庐，消閒却病足清虚。淹留自是恣真赏，肯向王门学曳裾。鹡鸰风急雁声微，还山催发桂花期。木榻遥须暂相待，鞋鞋无恙更何之。
题太平渔长图
作者：陈子壮
朝代：明

黄木湾头海气连，沧洲明月稳龙眠。无心更拟元真子，任展烟波是钓船。
题弄珠楼
作者：陈子壮
朝代：明
体裁：七言律诗

鹤驾飞来仍旧屿，琴声放出是新波。去年芳草王孙地，一曲沧浪孺子歌。天渺琼楼飞梦少，夜深龙女抱珠多。盈盈欲问三江水，尽浣缁尘制绿荷。
题李都护小像
作者：陈子壮
朝代：明

任取丹青与画师，虬髯燕颔世间知。肯将三尺芙蓉剑，空作并州游侠儿。
题纸壁十二韵
作者：陈子壮
朝代：明

全生珍木上，寄食碧梧栖。脆甲宜莴苣，明汤有蒺藜。步工司隶马，斋禁太常妻。按策占云物，封章刻日圭。渐鸿行自得，凡鸟到曾题。爱我多扪舌，忧天或噬脐。孔周徒梦见，李杜枉名齐。舍馆先人泽，遗籯谏草携。未知承顾问，已事得参稽。鬒变将秋叶，丹披问露荑。奋身随八极，秉性乃中闺。消息皆天意，何当道路迷。
题绿珠祠梧州
作者：陈子壮
朝代：明

逝水徒传金谷园，荒山谁识绿萝村。生辟故井难销艳，命薄高楼敢负恩。燕子频来多恋主，杜鹃啼断为招魂。恁君一和懊侬曲，自有人将孤笛翻。
飞霞子琴歌过小环谷作
作者：陈子壮
朝代：明

越台凄瑟商飙起，山中桂树清于水。泠泠七弦飞霞子，谷音互答松篁裹。我来元鹤几回翔，风泉万斛倾吾耳。一弹再弹还有情，难将古乐合新声。此地悠悠今何世，此意寥寥谁与明。酒阑无计能留客，而我携君手不释。振衣起舞天汉低，击节高歌山月白。嗟子十二始调弦，朝朝梦枕如飞仙。伯喈叔夜非比肩，琴心独往义农前。二十束带常羁牵，回首风尘空惘然。披豁为君赓一曲，呜咽沾巾声断续。漫云海上去求师，感君爱君君应知，但记空山落叶时。
饮遣雩太岁殿
作者：陈子壮
朝代：明

雩坛司岁事，祝版署臣名。咫尺连郊路，如何格圣情。柏林星月浅，香案雾烟平。即有崇朝愿，穰穰共报成。
鸡鸣歌
作者：陈子壮
朝代：明

明星北斗鸡声讹，山高水深横石多。东方欲明远婆娑，欸乃开船奈若何。看头把柁识来路，胜待尤风不得渡。
黄逢永移寓山馆分赋六韵·其一
作者：陈子壮
朝代：明

旧雨分锄地，初晴对暮天。敷林还积玉，置埒岂编钱。镜笑新花出，泉声暮鹊悬。已知尊足者，殊胜喜跫然。未老潜夫论，殊胜内景篇。从兹数晨夕，傍榻日高眠。
黄逢永移寓山馆分赋六韵·其二
作者：陈子壮
朝代：明

共怜秋气迫，飒雨荐新凉。逸兴池边墨，清言竹下觞。栖乌鸣汉影，别鹤叶庭霜。韦杜寻常会，壶尊遂一堂。
黄逢永过访同赋
作者：陈子壮
朝代：明

归田今日遂平子，学圃由来分小人。半亩花开不改色，三城客散几经春。怀湘却厌骚音盛，反鲁胡忧雅道沦。蒋径实寻羊仲旧，翟门虚拟雀罗新。
黄鹄篇
作者：陈子壮
朝代：明

黄鹄浴其羽，矫绝淩青苍。黄鹄志四海，飞飞归故乡。故乡得相见，四海徒相望。燕识主人心，胡为恋屋梁。精卫思填海，空水日已扬。金石有变迁，沧桑岂足量。不见蜉蝣子，楚楚明衣裳。恶木非我阴，覆车非我粮。闵彼事区区，引缴欲奚伤。
黎仲赐
作者：陈子壮
朝代：明

黎仲者谁子，将来夺宋香。饱自宜村舍，心先献尚方。
黎缜之除夕六十初度与智上人同庚比同枉过
作者：陈子壮
朝代：明

盛足文章与后贤，恰馀岁月即初筵。吟边海日生残夜，杖底椒花媚远天。双眼常逢巢父饮，三生同證沃洲禅。新年诗兴清新甚，肯把屠苏让少年。
黎美周过别
作者：陈子壮
朝代：明

芳岁即我与，其如津路长。非多乡里贤，落落滞京疆。新木流好音，处处谐春阳。独持径寸姿，延辉照匡床。玉蕤杂坐次，金徽汎而张。大雅只清越，皇风谁为扬。醑酒兴三复，遐矣莫终忘。
夜泊浣城村舍
作者：陈子文
朝代：明

孤舟小泊初，远寺疏钟起。茅屋两三家，悬灯深树里。
夜泊皖城村舍
作者：陈子文
朝代：明
体裁：五言绝句

孤舟夜泊初，远寺疏钟起。茅屋两三间，悬灯深树里。
怀仙志
作者：陈子随
朝代：明

露下荒台秋思添，美人一去月重蟾。麻姑鸟爪书书小，樊素樱桃字字纤。别鹤语留天已老，断箫声冷病方恹。返魂香竟无消息，多少花枝恼隔帘。
七夕
作者：陈子龙
朝代：明
体裁：五言律诗

轻飙流海月，仙瀣落庭柯。杳杳飞雕鹊，沉沉失绛河。针楼秋思满，玉宇夜情多。永夕愁无寐，清辉奈尔何。
三洲歌
作者：陈子龙
朝代：明
体裁：古风

相送巴陵口，含泪上舟行。不知三江水，何事亦分流？
上巳同王太守毕郡丞李别驾脩禊兰亭效古
作者：陈子龙
朝代：明
体裁：四言诗

嘉辰载阳，良俦孔多。停云冠岭，轻风扇柯。我怀先民，在此山阿。散发玄涧，浮羽澄波。
丑奴儿令·春水
作者：陈子龙
朝代：明

赤栏桥下烟波急，欲问西洲。莫寄东游，千里清江一线浮。落花乱点湘纹皱，昨日琼楼。今日兰舟，为送多情晓夜流。
临江仙·小春
作者：陈子龙
朝代：明
体裁：词

西风料峭黄花暮，斜阳一角红楼。罗衣添得又还休。银蝉寒约指，宝鸭暖藏钩。忽忆软金杯自捧，重携残烛淹留。于今玉漏更悠悠。不知千里梦，无奈五更愁。
交河
作者：陈子龙
朝代：明
体裁：五言律诗

乌啼征马动，曙色散滹沱。海气通三岛，天风静九河。沙平边草断，日澹塞云多。百里无烟火，空村客自过。
从军行
作者：陈子龙
朝代：明
体裁：乐府曲辞

弯弓独上李陵台，极目燕支秋色来。碛路西回三万里，青天遥挂白龙堆。
仲夏直左掖门送彝仲南归
作者：陈子龙
朝代：明
体裁：古风

金塘回素波，中有双鸳鸯。托身在清禁，和鸣君子旁。顾此同林鸟，孤翼忽南翔。生平志慷慨，何事独难忘。本为四海人，岂得常相将。丈夫重知已，万里同一乡。黾勉效贞亮，德辉在岩廊。莫忧青蝇多，和璧贵善藏。执手不能语，怅矣结中肠。
仲春田居即事·其一
作者：陈子龙
朝代：明
体裁：五言律诗

闭关春草外，矫首白云端。行乐乘新霁，登台怯暮寒。凿池栽菡萏，移榻近琅玕。偃仰悲生事，相思独夜阑。
仲春田居即事·其七
作者：陈子龙
朝代：明
体裁：五言律诗

大文收虎变，清啸学鸾声。泽畔贻香草，风前饵落英。石留贞女像，果得隐夫君。握粟辞詹尹，升沉吾已轻。
仲春田居即事·其三
作者：陈子龙
朝代：明
体裁：五言律诗

山樱荒馆静，岸柳荜门疏。夜雨深丹壑，春星动碧虚。蓬蒿迟二仲，蘋藻吊三闾。叹息故人尽，无劳长者车。
仲春田居即事·其二
作者：陈子龙
朝代：明
体裁：五言律诗

野色淡霏微，携筇更掩扉。棠梨分晓月，杨柳弄春晖。藉草乘双屐，当风试夹衣。最怜烟景在，独与赏心违。
仲春田居即事·其五
作者：陈子龙
朝代：明
体裁：五言律诗

濠上思庄叟，缑山忆子乔。种鱼浮碧屿，相鹤问青霄。大道随时隐，雄心向晚消。所悲虞夏没，无地著渔樵。
仲春田居即事·其六
作者：陈子龙
朝代：明
体裁：五言律诗

春深归雁急，山晚落花幽。倚杖斜阳尽，攀条宿雨收。青黏能却老，丹棘可忘忧。日觉乾坤隘，谁言大九州。
仲春田居即事·其四
作者：陈子龙
朝代：明
体裁：五言律诗

樊圃青萝合，分畦绿水平。种贻香稻粒，斋出露葵羹。许掾曾闻道，庞公事耦耕。飘摇天地外，真欲宝无名。
八月大风雨游泖塔
作者：陈子龙
朝代：明
体裁：七言律诗

层湖黯淡路漫漫，孤屿登临怯羽翰。晓雾东连沧海白，霜枫西接洞庭丹。梦随风雨银河近，人在烟波玉佩寒。欲拟招魂秋草外，夜深犹自倚栏干。
冬涉曹娥江
作者：陈子龙
朝代：明
体裁：五言律诗

夕宿淹长道，晨兴涉广川。峡云昏草树，江雨杂人烟。风急神娥庙，天寒津吏船。溯洄洵可乐，思卜剡中田。
冯留仙巡抚天津邺仙拜少司马一时命下赋寄
作者：陈子龙
朝代：明
体裁：七言律诗

左枢司马擅良筹，宪府中丞拥上游。兵柄一门推世将，军容两地接皇州。三边烽燧甘泉夜，万国梯航碣石秋。昔日二冯歌鲁卫，看君兄弟并封侯。
初春雪霁
作者：陈子龙
朝代：明
体裁：古风

昭昭青春晖，散此芳林曙。阳条披惠风，阴岩积幽素。鲜华映云峰，澄霁明江树。菌阁见参差，麦陇开回互。中庭蕙草生，曲沼文禽聚。端居淑景移，极目渊赏遇。虽滞怀禄情，未缅丘园趣。履道任清时，守真谢驰骛。
千秋岁
作者：陈子龙
朝代：明

章台西弄，纤手曾携送。花影下，相珍重。玉鞭红锦袖，宝马青丝鞚。人去后，箫声永断秦楼凤。菡萏双灯捧，翡翠香云拥。金缕枕，今谁共。醉中过白日，望里悲青冢。休恨也，黄莺啼破前春梦。
同祁世培侍御泛镜湖
作者：陈子龙
朝代：明
体裁：诗

越溪千折绕山流，黛色横分晓荡舟。
五月阴晴天漠漠，一川风露草悠悠。
鸣榔空翠烟中市，卷幔轻红水上楼。
十二云鬟飞不定，独留明镜照人愁。
同祁世培侍御泛镜湖
作者：陈子龙
朝代：明
体裁：七言律诗

越溪千折绕山流，黛色横分晓荡舟。五月阴晴天漠漠，一川风露草悠悠。鸣榔空翠烟中市，捲幔轻红水上楼。十二云鬟飞不定，独留月镜照人愁。
唐多令·寒食
作者：陈子龙
朝代：明

时闻先朝陵寝，有不忍言者。碧草带芳林，寒塘涨水深。五更风雨断遥岑。雨下飞花花上泪，吹不去，两难禁。双缕绣盘金，平沙油壁侵。宫人斜外柳阴阴。回首西陵松柏路，肠断也，结同心。
唐多令·寒食
作者：陈子龙
朝代：明
体裁：词

碧草带芳林，寒塘涨水深。五更风雨断遥岑。雨下飞花花上泪，吹不去，两难禁。
双缕绣盘金，平沙油壁侵。宫人斜外柳阴阴。回首西陵松柏路，肠断也，结同心。
天仙子
作者：陈子龙
朝代：明

十二画屏围楚岫，一缕水沉携满袖。小桃纤甲印流霞，听玉漏，人归后，两点横波微晕透。豆蔻梢头春雨瘦，云腻暖金灯下溜。镜台斜背解罗衣，芙蓉绣，丁香扣，宝袜酥温红影皱。
天仙子
作者：陈子龙
朝代：明

古道棠梨寒恻恻，子规满路东风湿。留连好景为谁愁，归潮急，暮云碧，和雨和晴人不识。北望音书迷故国，一江春雨无消息。强将此恨问花枝，嫣红积，莺如织，侬泪未弹花泪滴。
如梦令
作者：陈子龙
朝代：明

红烛逢迎何处，笑倚玉人私语。莫上软金钩，留取水沉香雾。难去，难去，门外杏花春雨。
寒月
作者：陈子龙
朝代：明
体裁：五言律诗

苦雾江潭合，明云天际开。河流凝碧落，霜影拂楼台。鱼海逢归雁，龙沙寄折梅。汉家馀故垒，永夜照苍苔。
小车行
作者：陈子龙
朝代：明
体裁：乐府曲辞

小车班班黄尘晚，夫为推，妇为挽。出门何所之，青青者榆疗吾饥，愿得乐土共哺糜。风吹黄蒿，望见墙宇，中有主人当饲汝。叩门无人室无釜，踯躅空巷泪如雨。
居庸
作者：陈子龙
朝代：明
体裁：七言绝句

险到居庸地脉分，何须长戍羽林军。关门夜抱千峰月，陵暮春生五色云。
山花子
作者：陈子龙
朝代：明

杨柳凄迷晓雾中，杏花零落五更钟。寂寂景阳宫外月，照残红。蝶化彩衣金缕尽，虫衔画粉玉楼空。惟有无情双燕子，舞东风。
山花子·杨柳凄迷晓雾中
作者：陈子龙
朝代：明

杨柳迷离晓雾中，杏花零落五更钟。寂寂景阳宫外月，照残红。蝶化彩衣金缕尽，虫衔画粉玉楼空。惟有无情双燕子，舞东风。
忆秦娥·柳絮
作者：陈子龙
朝代：明
体裁：词

春漠漠。香云吹断红文幕。红文幕。一帘残梦，任他飘泊。轻狂无奈东风恶。蜂黄蝶粉同零落。同零落。满池萍水，夕阳楼阁。
念奴娇·春雪咏兰
作者：陈子龙
朝代：明

问天何意，到春深、千里龙山飞雪？解佩凌波人不见，漫说芷珠宫阙。楚殿烟微，湘潭月冷，料得都攀折。嫣然幽谷，只愁又听啼鴃。当日九畹光风，数茎清露，纤手分花叶。曾在多情怀袖里，一缕同心千结。玉腕香销，云鬟雾掩，空赠金跳脱。洛滨江上，寻芳再望佳节。
念奴娇·春雪咏兰
作者：陈子龙
朝代：明

问天何意，到春深，千里龙山飞雪？解佩凌波人不见，漫说蕊珠宫阙。楚殿烟微，湘潭月冷，料得都攀折。嫣然4幽谷，只愁又听啼鴂。当日九畹光风，数茎清露，纤手分花叶。曾在多情怀袖里，一缕同心千结。玉腕香销，云鬟雾掩，空赠金跳脱。洛滨江上，寻芳再望佳节。
念奴娇·春雪咏兰
作者：陈子龙
朝代：明

问天何意，到春深，千里龙山飞雪？解佩凌波人不见，漫说蕊珠宫阙。楚殿烟微，湘潭月冷，料得都攀折。嫣然幽谷，只愁又听啼鴂。
当日九畹光风，数茎清露，纤手分花叶。曾在多情怀袖里，一缕同心千结。玉腕香销，云鬟雾掩，空赠金跳脱。洛滨江上，寻芳再望佳节。
日登一览楼
作者：陈子龙
朝代：明

危楼樽酒赋蒹葭，南望潇湘水一涯。云麓半涵青海雾，岸枫遥映赤城霞。双飞日月驱神骏，半缺河山待女娲。学就屠龙空束手，剑锋腾踏绕霜花。
晚渡钱塘
作者：陈子龙
朝代：明
体裁：七言律诗

吴山越岫隔中流，箫鼓平明青翰舟。万里晴江开晓郭，千帆春草送芳洲。桃花欲落潮先至，莺语初闻露未收。何事西陵常问渡，不堪独上望京楼。
晚秋杂兴三首·其一
作者：陈子龙
朝代：明
体裁：七言律诗

江关海峤接天流，玉露商飙万里愁。九月星河人出塞，一城砧杵客登楼。荒原返照黄云暮，绝壁回风锦树秋。极望苍苍寒色远，数声清角满神州。
晚秋杂兴三首·其三
作者：陈子龙
朝代：明
体裁：七言律诗

玉泉西去翠微宫，碧瓦丹楼极望中。连骑每从三市出，题名时在五陵东。金茎夜饮仙人露，银汉秋高少女风。回首欲陈阊阖迥，升平今已属群公。
晚秋杂兴三首·其二
作者：陈子龙
朝代：明
体裁：七言律诗

太行东出拥神京，古塞秋风右北平。笙鹤已辞沧海使，貂蝉初撤羽林兵。清霜玉沼芙蓉苑，旭日金铺翡翠城。鱼钥时传宣召急，侍臣通籍在承明。
更漏子
作者：陈子龙
朝代：明
体裁：词

愁眉晓，明妆夜。多为海棠欲谢。纱窗下，绣床间。沈吟花信寒。残红泻。馀香惹。撩乱日长时也。门寂寂，意茫茫。凭他双燕忙。
望江南
作者：陈子龙
朝代：明

思往事，花月正朦胧。玉燕风斜云鬓上，金猊香尽画屏中。半醉倚轻红。
望江南
作者：陈子龙
朝代：明
体裁：词

思往事，花月正朦胧。玉燕风斜云鬓上，金猊香烬画屏中。半醉倚轻红。
杂诗四首·其一
作者：陈子龙
朝代：明
体裁：古风

日夕登高台，驰目穷千里。众星灿云间，经纬谁能理。神哉玉衡运，天枢无终始。上有琼瑶宫，紫皇日端委。我欲乘飞鸾，衔书碧云里。声殷途逾遐，心长情何已。怀中五色石，相见徒磊磊。
杂诗四首·其三
作者：陈子龙
朝代：明
体裁：古风

至道无相非，末流乖心迹。高怀苟不亮，执谊日以积。贤随贵同用，愚与贱交役。腾名自有阶，投谗岂无隙。营营棘上蝇，可以携金石。履纯思寡尤，超方鲜奇策。毁誉苟未忘，顾影惭局蹐。
杂诗四首·其二
作者：陈子龙
朝代：明
体裁：古风

山椒微风发，薄暮迟佳人。颓阳澹林表，素月生河津。伫立怀往路，时晏多苦辛。君家青云楼，瑶华艳当春。皋兰亦有芳，欲寄良无因。欢爱岂足重，要使恩谊申。浮云诚易阻，白璧终见珍。
杂诗四首·其四
作者：陈子龙
朝代：明
体裁：古风

尚口自有穷，扪舌岂我欺。伊予昧机变，率性不自知。遇物皆里言，当险若履夷。于已固弗慎，安望人保持。俛仰生平内，常与悔相随。沈默苦不早，壮盛忽若驰。世人贵形迹，君子敬威仪。臧否圣所诚，南容真我师。
杜鹃行
作者：陈子龙
朝代：明
体裁：诗

巫山窈窕青云端，葛藟蔓蔓春风寒。
幽泉潺湲叩哀玉，碧花飞落红锦湍。
鼪鼯腾烟鸟啄木，江妃婵媛倚修竹。
荫松籍草香杜蘅，浩歌长啸伤春目。
杜宇一声裂石纹，仰天啼血染白云。
荣柯芳树多变色，百鸟哀噪求其群。
莫将万事穷神理，雀蛤鸠鹰递悲喜。
当日金堂玉几人，羽毛摧剥空山里。
鱼凫鳖令几岁年，卧龙跃马俱茫然。
惟应携手阳台女，楚壁淋漓一问天。
桃源夜遇郑超宗落第还维扬
作者：陈子龙
朝代：明
体裁：五言律诗

相逢班马鸣，三月出王京。秉烛黄河岸，悲歌下相城。风云双阙暗，花柳半江明。突兀金台上，知君最不平。
桃源忆故人
作者：陈子龙
朝代：明

小楼极望连平楚，帘卷一帆南浦。试问晚风吹去，狼藉春何处。相思此路无从数，毕竟天涯几许。莫听娇莺私语，怨尽梨花雨。
桃源忆故人
作者：陈子龙
朝代：明
体裁：词

小楼极望连平楚，帘捲一帆南浦。试问晚风吹去，狼藉春何处。相思此路无从数，毕竟天涯几许。莫听娇莺私语，怨尽梨花雨。
江城子
作者：陈子龙
朝代：明

一帘病枕五更钟，晓云空，卷残红。无情春色，去矣几时逢。添我千行清泪也，留不住，苦匆匆。楚宫吴苑草茸茸，恋芳丛，绕游蜂。料得来年、相见画屏中。人自伤心花自笑，凭燕子，驾东风。
浣溪沙
作者：陈子龙
朝代：明

半枕轻寒泪暗流，愁时如梦梦时愁。角声初到小红楼。风动残灯摇绣幕，花笼微月澹帘钩。廿年旧恨上心头。
浣溪沙·杨花
作者：陈子龙
朝代：明
体裁：词

百尺章台撩乱飞，重重帘幕弄春晖。怜他飘泊奈他飞。澹日滚残花影下，软风吹送玉楼西。天涯心事少人知。
清平乐
作者：陈子龙
朝代：明

绣帘花散，难与东风算。拈得金针丝又乱，尚剩檀心一半。几回黛蹙双蛾，斜添红缕微波。闲看燕泥欲堕，柳绵吹满轻罗。
清明登越州门楼
作者：陈子龙
朝代：明
体裁：古风

高楼四望春风晓，落花已满江南道。黛色横天照白云，碧川绕郭连芳草。芳草湖分屏障中，千岩倒映金芙蓉。尽日红妆明镜里，几处青山忆谢公。
渡易水
作者：陈子龙
朝代：明

并刀昨夜匣中鸣，燕赵悲歌最不平。易水潺湲云草碧，可怜无处送荆卿！
渡易水
作者：陈子龙
朝代：明

并刀昨夜匣中鸣，燕赵悲歌最不平；易水潺湲云草碧，可怜无处送荆卿！
点绛唇·春闺
作者：陈子龙
朝代：明
体裁：词

满眼韶华，东风惯是吹红去。几番烟雾，只有花难护。梦里相思，故国王孙路，春无主！杜鹃啼处，泪染胭脂雨。
玉蝴蝶
作者：陈子龙
朝代：明
体裁：词

才过十三春浅，珠帘开也，一段云轻。愁绝腻香，温玉弱不胜情。渌波泻、月华清晓，红露滴、花睡初醒。理银筝。纤芽半掩，风送流莺。娉婷。小屏深处，海棠微雨，杨柳新晴。自笑无端，近来憔悴为谁生。假娇憨、戏揉芳草，暗伤感、泪点春冰。且消停。萧郎归矣，莫怨飘零。
画堂春
作者：陈子龙
朝代：明

艳阳深染杏花梢，晓烟初注樱桃。满堂春思卷红绡，昨夜春消。拾翠绿云斜亸，门棋红子闲敲。无边芳草玉骢骄，人去迢迢。
画堂春·雨中杏花
作者：陈子龙
朝代：明
体裁：词

轻阴池馆水平桥，一番弄雨花梢。微寒着处不胜娇，此际魂销。
忆昔青门堤外，粉香零乱朝朝。玉颜寂寞淡红飘，无那今宵。
画堂春·雨中杏花
作者：陈子龙
朝代：明

轻阴池馆水平桥，一番弄雨花梢。微寒著处不胜娇，此际魂销。忆昔青门堤外，粉香零乱朝朝。玉颜寂寞淡红飘，无那今宵
画堂春·雨中杏花
作者：陈子龙
朝代：明

轻阴池馆水平桥，一番弄雨花梢。微寒著处不胜娇，此际魂销。忆昔青门堤外，粉香零乱朝朝。玉颜寂寞淡红飘，无那今宵。
秋日杂感（十首选一）
作者：陈子龙
朝代：明
体裁：七言律诗

行吟坐啸独悲秋，海雾江云引暮愁。不信有天常似醉，最怜无地可埋忧。荒荒葵井多新鬼，寂寂瓜田识故侯。见说五湖供饮马，沧浪何处着渔舟。
紫石上人精舍·其一
作者：陈子龙
朝代：明
体裁：五言律诗

高阁俯青湍，千峰落木残。焚香开宝珞，飞梵拂琅玕。禾黍江云净，桑榆海日寒。东篱憔悴客，惟得远公看。
紫石上人精舍·其二
作者：陈子龙
朝代：明
体裁：五言律诗

上方通竹径，残月照空床。鸟雀喧初曙，松杉落晚霜。有山还种桂，无海不栽桑。莫测升沉理，相携问法王。
苦雨
作者：陈子龙
朝代：明
体裁：古风

泄云屯层岭，密雾瀰空林。南山发殷雷，北郭滞愁霖。红泉落虚壁，渌水涨遥浔。危条度飞鼯，宿莽聚鸣禽。桃英荡华色，麦穗悲陆沈。天毕骋所好，屏翳日相侵。徘徊华轩下，彷佛碧山岑。昏垫荡下土，沈冥符道心。侧想零雨篇，空怀梁父吟。
蓦山溪·寒食
作者：陈子龙
朝代：明
体裁：词

碧云芳草，极目平川绣。翡翠点寒塘，雨霏微、淡黄杨柳。玉轮声断，罗袜印花阴，桃花透，梨花瘦，偏试纤纤手。去年此日，小院重回首。晕薄酒阑时，掷春心、暗垂红袖。韶光一样，好梦已天涯，斜阳候，黄昏又，人落东风后。
虞美人
作者：陈子龙
朝代：明

枝头残雪余寒透，人影花阴瘦。红妆悄立暗消魂，镇日相看无语，又黄昏。香云黯淡疏更歇，惯伴纤纤月。冰心寂寞恐难禁，早被晓风零乱、又春深。
虞美人·桃杏
作者：陈子龙
朝代：明
体裁：词

夭桃红杏春初半。总被薰风换。王孙芳草路微茫。只有青山依旧、对斜阳。绮罗如在无人到。明月空相照。梦中楼阁水潺潺。撇下一天星露、在江南。
蝶恋花
作者：陈子龙
朝代：明

袅袅花阴罗袜软，无限芳心，初与春消遣。小试娇莺才半转，海棠枝上东风浅。一段行云何处剪，掩过雕阑，送影湘裙展。隔著乱红人去远，画楼今夜珠帘卷。
蝶恋花
作者：陈子龙
朝代：明
体裁：词

雨外黄昏花外晓，催得流年，有恨何时了。燕子乍来春又老，乱红相对愁眉埽。午梦阑珊归梦杳，醒后思量，踏遍闲庭草。几度东风人意恼，深深院落芳心小。
蝶恋花
作者：陈子龙
朝代：明

雨外黄昏花外晓，催得流年，有恨何时了。燕子乍来春又老，乱红相对愁眉扫。午梦阑珊归梦杳，醒后思量，踏遍闲庭草。几度东风人意恼，深深院落芳心小。
见新燕
作者：陈子龙
朝代：明
体裁：五言律诗

春风吹蕙草，送汝出瑶台。来往常相并，飞鸣何所哀。香泥新岁浅，绮户隔年开。况有高楼妇，交河戍未回。
诉衷情喜游
作者：陈子龙
朝代：明
体裁：词

小桃枝下试罗裳，蝶粉斗遗香。玉轮碾平芳草，半面恼红妆。风乍暖，日初长，袅垂杨。一双舞燕，万点飞花，满地斜阳。
谒金门·五月雨
作者：陈子龙
朝代：明
体裁：词

莺啼处，摇荡一天疏雨。极目平芜人尽去，断红明碧树。费得炉烟无数，只有轻寒难度。忽见西楼花影露，弄晴催薄暮。
赋得浣纱石
作者：陈子龙
朝代：明
体裁：古风

越纱出机中，剪向春风里。皎若秦川云，飘扬随渌水。佳人临浅濑，无言空徙倚。不惜红颜劳，素丝谁为理。敛衣入中林，澄江皓千里。青苔日夜生，沈思竟难已。
赠钱牧斋少宗伯
作者：陈子龙
朝代：明

汉苑文章首，先朝侍从臣。三君同海岳，一老是星辰。作直称遗古，推贤更得邻。当时客渐进，文举气无伦。陈窦圜中土，萧刘泽畔人。蟪蛄喧日夜，兰桂历冬春。旧学商王重，清流汉史均。范宣谁让晋，卫鞅欲专秦。独指孙宏被，仍污庾亮尘。十年耕钓乐，七略较雠新。当户无芳草，洪流逸巨鳞。睚眦流訾訾，钩党报申申。告密牢修急，经营伟节神。霜华飞暑月，剑气彻秋旻。明主终收璧，宵人失要津。南冠荣衮绣，北郭偃松筠。艰险思良佐，孤危得大臣。东山云壑里，早晚下蒲轮。
辰维阁
作者：陈子龙
朝代：明
体裁：五言律诗

平楚微茫尽，繁霜黯淡愁。川光浮树杪，山雨碧帘钩。白鸟孤烟暮，丹枫万井秋。神州空极目，萧瑟赋登楼。
边词二首·其一
作者：陈子龙
朝代：明
体裁：乐府曲辞

大同女儿颜如花，十五学得筝琵琶。莫向中宵弹一曲，清霜明月尽思家。
边词二首·其二
作者：陈子龙
朝代：明
体裁：乐府曲辞

八城亦是古辽西，大纛高牙万马齐。壮士锦衣行乐地，十年无梦到春闺。
辽事杂诗（八首选—）
作者：陈子龙
朝代：明
体裁：七言律诗

卢龙雄塞倚天开，十载三逢敌骑来。碛里角声摇日月，回中烽色动楼台。陵园白露年年满，城郭青磷夜夜哀。共道安危任樽俎，即今谁是出群才！
送吴峦稚司李桂林
作者：陈子龙
朝代：明
体裁：七言律诗

翡翠巢边匹马过，千盘桂岭郁嵯峨。南浮漓水啼猿满，北望君山落雁多。蛮府官閒能作赋，汉廷恩近忆鸣珂。愁心独系张平子，欲寄琅玕奈远何。
遇桐城方密之于湖上，归复相访，赠之以诗
作者：陈子龙
朝代：明
体裁：七言律诗

仙才寂寞两悠悠，文苑荒凉尽古丘。汉体昔年称北地，楚风今日满南州。可成雅乐张瑶海？且剩微辞戏玉楼。颇厌人间枯槁句，裁云剪月画三秋。
醉红妆·咏萤
作者：陈子龙
朝代：明

空庭星露暗香消，冷荧荧，烟外飘。一帘凉影点清宵，明还灭，弄花梢。多情飞上翠云翘，倩他照，晚妆娇。更喜玉纤轻拂下，偏不见，落红绡。
醉花阴
作者：陈子龙
朝代：明
体裁：词

绣幕屏山红影对。两点愁眉黛。消息又黄昏，立遍苍苔，赚得心儿悔。一缕博山庭院内。人在鞦韆背。夜久落春星，几阵东风，残月梨花碎。
野望
作者：陈子龙
朝代：明
体裁：五言律诗

谷口栖真处，柴门极望中。行吟寒日落，挥手暮云空。明月流沙雁，微霜变草虫。吾衰非一事，且莫厌墙东。
钱塘东望有感
作者：陈子龙
朝代：明
体裁：七言律诗

清溪东下大江回，立马层崖极望哀。晓日四明霞气重，春潮三浙浪云开。禹陵风雨思王会，越国山川出霸才。依旧谢公携屐处，红泉碧树待人来。
锡山即事
作者：陈子龙
朝代：明
体裁：七言绝句

小艇高樯烟有无，江南十月下群乌。寒流颓澹何情思，犹是纷纷入五湖。
青玉案
作者：陈子龙
朝代：明

海棠枝上流莺啭，试小立、春风面。细草凌波红一线。碧云凝照，绿杨零乱，重锁深深院。甘蕉翠滴当心卷，遍写相思空自遣。归去枕函曾梦见。一天星月，满庭风露，吹落梨花片。
青玉案
作者：陈子龙
朝代：明
体裁：词

海棠枝上流莺啭，试小立、春风面。细草淩波红一线。碧云凝照，绿杨零乱，重锁深深院。甘蕉翠滴当心捲，遍写相思空自遣。归去枕函曾梦见。一天星月，满庭风露，吹落梨花片。
高寓公书来询予近况余适从石斋先生筑讲坛于大涤山留连竟日遂书此报之
作者：陈子龙
朝代：明
体裁：五言律诗

三山迷汉使，更起白云坛。环佩天风满，旌旗海日残。草侵群帝静，月度九霄寒。惆怅乘鸾者，焚香独夜阑。
同梁坚德受戒椒园有述
作者：陈学佺
朝代：明

毗勒楼开爇戒香，频伽初叫梦清凉。重重帝网群狮吼，处处庄云并雁行。直破波旬传露布，新题名字入华藏。碧胡掌底胎珠色，漾作寒空白种光。越死超生底事忙，青梅才结柳条黄。怪来郎将狂初醒，却笑端明梦已长。饮酒喜从天预戒，闻筝犹觉习难忘。云间风动虚窗外，声色何曾两不将。细柳连芊绿布茵，方田新犊牧将驯。明明青珏淤泥耀，灼灼红莲大火春。一念直酬宿劫愿，百年休负再来身。凭君指出初生面，拂拭原来是假因。
同梁坚德受戒椒园有述·其一
作者：陈学佺
朝代：明

毗勒楼开爇戒香，频伽初叫梦清凉。重重帝网群狮吼，处处庄云并雁行。直破波旬传露布，新题名字入华藏。碧胡掌底胎珠色，漾作寒空白种光。
同梁坚德受戒椒园有述·其三
作者：陈学佺
朝代：明

细柳连芊绿布茵，方田新犊牧将驯。明明青珏淤泥耀，灼灼红莲大火春。一念直酬宿劫愿，百年休负再来身。凭君指出初生面，拂拭原来是假因。
同梁坚德受戒椒园有述·其二
作者：陈学佺
朝代：明

越死超生底事忙，青梅才结柳条黄。怪来郎将狂初醒，却笑端明梦已长。饮酒喜从天预戒，闻筝犹觉习难忘。云间风动虚窗外，声色何曾两不将。
雁塔斜晖
作者：陈学佺
朝代：明

驱霓势欲尽寒潭，叠嶂联溪数树杉。倚槛云霞纷可掇，隔江铃铎战方酣。百年艳骨依灯火，双笏忠魂护净蓝。我欲起将多宝定，辩才何处问同参。
园居
作者：陈宇
朝代：明
体裁：七言绝句

无事柴扉尽日閒，懒情幽兴每相关。却嫌新笋都成竹，遮过门前一半山。
宜春舟次
作者：陈宇
朝代：明
体裁：七言绝句

客涂寂寞晚风寒，舟次宜春近石滩。苦竹丛深山鹧雨，令人却忆郑都官。
送韬叔授经陈氏山馆·其一
作者：陈宇
朝代：明
体裁：七言律诗

又携砚席入山深，不外精神倚树吟。消息三冬无暖气，低昂千古独寒心。于今草长要离冢，何日花繁邓尉林。尚喜陈蕃能下榻，天涯应见泪沾襟。
送韬叔授经陈氏山馆·其二
作者：陈宇
朝代：明
体裁：七言律诗

经袖重拈酒一樽，席间请业道逾尊。风尘戎马知何地，鸡犬图书别有村。世事苍黄难避迹，诗情险易总销魂。最愁奉笔怀人久，翻被寻常误叩门。
寄智上人
作者：陈守一
朝代：明

旧社匡山兴颇深，往来幻迹日相寻。和光久矣无人识，遂却寒岩自老心。
旅夜
作者：陈守一
朝代：明

谁怜漂泊客，江上忆归时。生事杯中过，愁容镜里知。凉风侵草阁，残月上花枝。寂寞何曾寐，空山听子规。
早梅
作者：陈守一
朝代：明

一枝初破蜡，几树尚含霜。片月增清影，微风损暗香。不愁羌笛怨，恰讶汉宫妆。未忍轻攀折，留看入梦长。
石室山居
作者：陈守一
朝代：明

朝闭松关晚放参，白云深处礼瞿昙。杖藜散步无人伴，独自归来月满庵。山阴道士木兰桡，载得松花酒一瓢。邀我绿荷深处饮，月明撑过彩虹桥。扫石岩头坐月明，啸吹横笛响秋清。一声散落千峰雾，惊起长空独鹤鸣。
石室山居·其一
作者：陈守一
朝代：明

朝闭松关晚放参，白云深处礼瞿昙。杖藜散步无人伴，独自归来月满庵。
石室山居·其三
作者：陈守一
朝代：明

扫石岩头坐月明，啸吹横笛响秋清。一声散落千峰雾，惊起长空独鹤鸣。
石室山居·其二
作者：陈守一
朝代：明

山阴道士木兰桡，载得松花酒一瓢。邀我绿荷深处饮，月明撑过彩虹桥。
秋萤
作者：陈守一
朝代：明

古槐深巷夕，明灭见萤飞。委化常依草，惊霜乍点扉。羞随蛾赴焰，幸借月同辉。便欲囊归去，閒窗伴下帷。
种柳
作者：陈守一
朝代：明

细雨微风已弄丝，门前小憩和陶诗。黄莺亦解添幽兴，日午频来坐小枝。
移居郊西喜社中诸子见过
作者：陈守一
朝代：明

不能舍流俗，溷迹半丘林。宾客衣冠少，牛羊村巷深。采葵犹未熟，修竹渐成阴。一种清贫趣，留君话素心。
苍梧夜泊
作者：陈守一
朝代：明

野旷依村宿，人稀狎鹭群。客心江上月，身世席边云。远寺疏钟到，孤城急漏分。舜峰在何处，访古恨空闻。
览镜
作者：陈守一
朝代：明

缘何愁绪剧，览镜鬓如斯。面目空相识，肝肠那得知。云霞怜幻影，松柏愧芳姿。独有天边月，清光似旧时。
过古将军墓
作者：陈守一
朝代：明

宿草何年墓，残碑委路头。江风摧大树，萤火散空秋。有地藏蝼蚁，无人吊髑髅。早知身易朽，应不博封侯。
送春
作者：陈守一
朝代：明

杜宇催残花更开，声声恰动掌中杯。眼看一树垂杨色，欲绾春光那得回。柳畔花边醉复醒，乾坤消息不曾停。明朝莫道春归去，芳草窗前照旧青。
送春·其一
作者：陈守一
朝代：明

杜宇催残花更开，声声恰动掌中杯。眼看一树垂杨色，欲绾春光那得回。
送春·其二
作者：陈守一
朝代：明

柳畔花边醉复醒，乾坤消息不曾停。明朝莫道春归去，芳草窗前照旧青。
送智上人还曹溪
作者：陈守一
朝代：明

为忆曹溪路，飘然一锡还。云霞堪自老，生死不相关。地僻逢人少，岩虚伴月閒。无能解尘缚，瓶钵日追攀。
送智海太空二上人入山
作者：陈守一
朝代：明

丛桂秋山晚，思归忆鹿麋。来携方上友，去割世间悲。丈室孤峰远，弥天一苇移。风流惊二朗，禅藻胜诸师。水尽情方惬，山穷力未疲。袖藏唯贝叶，肩荷只藤枝。翠竹开三径，莲花礼六时。寒泉当户落，香饭隔松炊。凿沼时栽药，穿篱或折葵。他时同把臂，休讶入林迟。
题何季玉香积厨
作者：陈守一
朝代：明

居士解逃禅，行厨傍竹边。炉分煨芋火，窗泛煮茶烟。施鸟损残供，留僧结净缘。百年持此戒，终不忍烹鲜。
赠戴竹堂
作者：陈守文
朝代：明

清节惟应爱此君，草堂潇洒隔尘氛。寒声晚送一窗雨，翠色晴翻满槛云。绕枕暑天风拂拂，漏阶良夜月纷纷。可能不惜青苔地，容我来看到夕曛。
同邑侯王山长过塔山
作者：陈守镔
朝代：明

寻幽携短策，连袂探春阳。野色看无际，墟烟望欲荒。软风初舞燕，乳雨渐分秧。惭愧莺花候，徒为逐尘忙。兜舆穿诘曲，隐隐逗蓬门。篱落市烟接，荒堆冢屋存。环陴惟野戍，抱日只孤村。顾盼前山近，松风入耳喧。绝壁荒山寺，崇冈乱石隈。似因选佛处，现得宰官来。礼足敲残磬，低眉论劫灰。山灵应有约，生面自今开。酒禁何妨弛，兵厨启帐中。清谈资客倒，玄味引杯空。谁说无生谛，群瞻出世雄。漫言归兴晚，筇杖任春风。
同邑侯王山长过塔山·其一
作者：陈守镔
朝代：明

寻幽携短策，连袂探春阳。野色看无际，墟烟望欲荒。软风初舞燕，乳雨渐分秧。惭愧莺花候，徒为逐尘忙。
同邑侯王山长过塔山·其三
作者：陈守镔
朝代：明

绝壁荒山寺，崇冈乱石隈。似因选佛处，现得宰官来。礼足敲残磬，低眉论劫灰。山灵应有约，生面自今开。
同邑侯王山长过塔山·其二
作者：陈守镔
朝代：明

兜舆穿诘曲，隐隐逗蓬门。篱落市烟接，荒堆冢屋存。环陴惟野戍，抱日只孤村。顾盼前山近，松风入耳喧。
同邑侯王山长过塔山·其四
作者：陈守镔
朝代：明

酒禁何妨弛，兵厨启帐中。清谈资客倒，玄味引杯空。谁说无生谛，群瞻出世雄。漫言归兴晚，筇杖任春风。
咏浮槎
作者：陈守镔
朝代：明

灵槎泛泛日边来，夭矫犹龙信异哉。若木何年腾碧汉，扶桑疑是出蓬莱。虽经漂泊非沟断，自是乘风作楫才。为语道旁休诟厉，良工应识拂云裁。
赠羽梵上人
作者：陈守镔
朝代：明

闲将屐两踏春阴，有约招携到石林。方外形骸能摆落，云山踪迹自荒深。和风习习调花气，清磬微微度涧音。独有使君真不俗，几回长啸又高吟。
邑侯王山长携具招游冠山书院
作者：陈守镔
朝代：明

咫尺拳峰郊外村，考亭讲舍至今存。萧疏石磴初开径，曲折泉流自绕墩。百里贤人星复聚，千年薪火道常尊。我来搔首云天阔，极目莱芜一点痕。
中秋有感
作者：陈安
朝代：明

画省曾陪冠盖游，华筵诗酒宴中秋。星河不动天如水，风露无声月满楼。皓齿纤腰催象板，珠帘凉影上银钩。于今寂寞江城暮，乌帽西风叹白头。
效唐人送宫人入道
作者：陈安
朝代：明
体裁：七言律诗

长门一别赴琳宫，宁复中官促绣工。红叶人间无旧梦，碧桃天上自春风。步虚尚觉宸光近，归院还疑辇路通。犹有内家箫管在，夜深吹向月明中。
题云山春树图
作者：陈安
朝代：明
体裁：七言绝句

青山绿树霭春云，野水挼蓝草色新。溪上数椽茅屋小，昼长应有读书人。
题画
作者：陈安
朝代：明
体裁：七言绝句

春萱翠石倚琅玕，睡足东风锦翼寒。却忆江南旧庭院，晚晴池上倚阑干。
题美人春睡图
作者：陈安
朝代：明
体裁：七言绝句

深宫红日上窗纱，枕印微痕晕晓霞。莺燕不鸣帘幕静，綵云低护海棠花。
题高理瞻所藏小景图
作者：陈安
朝代：明

昔年为客楚江边，雨霁江南二月天。杨柳画桥深浅水，桃花春岸往来船。新篘白酒浮杯酽，旋买青鱼出网鲜。因见画图惊旧梦，东风吹面鬓萧然。
高大使吴淞归兴图
作者：陈安
朝代：明

枫落吴江白雁飞，天涯游子正思归。香消夜月青绫被，凉入秋风白渼衣。江浦蒹葭含宿雨，驿亭杨柳带斜晖。分明记得西湖上，载酒兰舟近翠微。
与陈司训桃林之会
作者：陈完
朝代：明

南飙扫朝云，大日鸣穹昊。宗盟列玳筵，入我城东道。伟兹汗漫期，况是同乡好。林深酒气香，叶密蝉声噪。暂陪簪绂游，恍若篷莱到。何当驻残阳，为君倒怀抱。
和徐德彰春日杂咏八首
作者：陈完
朝代：明

暖色晴光处处迷，画桥杨柳路东西。千村红乱桃花雨，一夜香生燕子泥。莺舌语双谐作瑟，草根枯半踏成蹊。最难留得芳时在，怪杀枝头杜宇啼。花摇银壁影幢幢，香霭空濛扑琐窗。留客小莺偏恰恰，可人飞蝶故双双。好山罨画连平野，新水挪蓝正满江。红粉蹋歌溪上女，彩云随处度新腔。三竿红日晓辉辉，流水平芜燕子飞。芳径露香花锦碎，深山云暖蕨芽肥。乌纱别制笼头帽，白苎新裁称体衣。社鼓冬冬桑柘外，野翁扶醉蹋歌归。蹀躞青骢款款骑，浅村深巷柳如丝。土墙茅草低低屋，竹径柴门短短篱。细雨一帘飞燕子，香风十里醉花枝。馆娃溪上春如海，时有人歌《白苎》词。鸥沙十里带平沙，茅屋人家柳半遮。柔橹呕哑移画舫，轻雷枥辘走香车。泉如燕尾清流拆，草似裙腰白路斜。何处玉钱都化蝶，夜来飞上一林花。十里香尘暖雾消，绿烟芳草去迢迢。春风春雨花连巷，溪北溪南柳映桥。游女踏青罗袜小，粉郎沉醉玉骢骄。谢家庭院秋千下，会有何人拾翠翘。胜卖东风富贵春，青衣催坐叠花茵。莺欺皓齿清歌妓，柳妒纤腰学舞人。猩色屏风围孔雀，麝香衾被压麒麟。任教日日如泥醉，不负韶华一度新。绣户凝香瑞霭浮，日催红影上帘钩。莺捎飞蝶穿花去，水学惊蛇抱石流。绿酒金尊邀醉饮，朱弦银甲按歌讴。若教买得春常在，不用良宵秉烛游。
和徐德彰春日杂咏八首·其一
作者：陈完
朝代：明

暖色晴光处处迷，画桥杨柳路东西。千村红乱桃花雨，一夜香生燕子泥。莺舌语双谐作瑟，草根枯半踏成蹊。最难留得芳时在，怪杀枝头杜宇啼。
和徐德彰春日杂咏八首·其七
作者：陈完
朝代：明

胜卖东风富贵春，青衣催坐叠花茵。莺欺皓齿清歌妓，柳妒纤腰学舞人。猩色屏风围孔雀，麝香衾被压麒麟。任教日日如泥醉，不负韶华一度新。
和徐德彰春日杂咏八首·其三
作者：陈完
朝代：明

三竿红日晓辉辉，流水平芜燕子飞。芳径露香花锦碎，深山云暖蕨芽肥。乌纱别制笼头帽，白苎新裁称体衣。社鼓冬冬桑柘外，野翁扶醉蹋歌归。
和徐德彰春日杂咏八首·其二
作者：陈完
朝代：明

花摇银壁影幢幢，香霭空濛扑琐窗。留客小莺偏恰恰，可人飞蝶故双双。好山罨画连平野，新水挪蓝正满江。红粉蹋歌溪上女，彩云随处度新腔。
和徐德彰春日杂咏八首·其五
作者：陈完
朝代：明

鸥沙十里带平沙，茅屋人家柳半遮。柔橹呕哑移画舫，轻雷枥辘走香车。泉如燕尾清流拆，草似裙腰白路斜。何处玉钱都化蝶，夜来飞上一林花。
和徐德彰春日杂咏八首·其六
作者：陈完
朝代：明

十里香尘暖雾消，绿烟芳草去迢迢。春风春雨花连巷，溪北溪南柳映桥。游女踏青罗袜小，粉郎沉醉玉骢骄。谢家庭院秋千下，会有何人拾翠翘。
和徐德彰春日杂咏八首·其四
作者：陈完
朝代：明

蹀躞青骢款款骑，浅村深巷柳如丝。土墙茅草低低屋，竹径柴门短短篱。细雨一帘飞燕子，香风十里醉花枝。馆娃溪上春如海，时有人歌《白苎》词。
和徐德彰春日杂咏（八首）
作者：陈完
朝代：明

绣户凝香瑞霭浮，日催红影上帘钩。莺捎飞蝶穿花去，水学惊蛇抱石流。绿酒金尊邀醉饮，朱弦银甲按歌讴。若教买得春常在，不用良宵秉烛游。
嵩阳咏罗寺晚钟
作者：陈完
朝代：明

诸品上方夕，微钟出瑶岭。声随孤鸟空，梵逐群机泯。时有独归僧，月明步萝径。
湖山佳趣图
作者：陈完
朝代：明

微雨息市氛，晴光溢水木。暂辍童冠书，少豁林泉目。峨哉南北峰，影浸西湖绿。岭外号长松，霞边起孤鹜。荷香隐綵舟，鸟鸣迓丝竹。兴并坡老游，吟步逋仙躅。落日度寒钟，悠然自天竺。
溪田过雨图
作者：陈完
朝代：明

时雨忽已遍，群山朝来晴。溪田涨新绿，沟浍悉皆盈。惓兹天气暄，布谷声嘤嘤。黾勉事东作，孰计劳其形。浩浩谷口趣，猗猗丈人情。朅来应徵辟，远入嵩阳城。写图想旧业，千里云烟横。
爱日堂为秋官李主事作
作者：陈完
朝代：明

冬日既苦短，夏日孰云长。流光逐逝波，崦嵫倏扶桑。眷言堂上人，秋鬓双垂素。志养期无违，岂在罗三釜。盻彼反哺乌，哑哑鸣树颠。微物尚有情，子职宁或愆。亲寿逮期颐，载喜还载惧。去日不可追，来日何由驻。安得鲁阳戈，为我延夕晖。誓将日为岁，庶以伸吾私。
石城钓隐
作者：陈完
朝代：明

野客隐云林，幽溪绕石城。时垂严濑钓，绝似渭川情。月冷舷逾响，天高笛倍清。沧浪如可濯，予亦解长缨。
葛村夕照
作者：陈完
朝代：明

崎岖葛村路，路小行人稀。閒门带晚照，独树留馀晖。何处笛声起，牛羊迤逦归。
蒲执玉先生植兰轩
作者：陈完
朝代：明

幽轩小构倚云林，植得猗兰惬赏心。九畹馀馨留古佩，半帘残露袭寒襟。梦回香气连书幌，坐久清辉入夜琴。与子也知同臭味，何妨楚泽共行吟。
赋得空江秋笛赠郑浮丘助教
作者：陈完
朝代：明

大江白露下，秋气横中流。翛然一笛响，远自江上舟。洲前向晚霁凉雨，三弄分明作人语。思逐飞鸿海际来，声随白鸟云边去。须臾引羽转清商，芦叶摵摵蒹葭黄。惊回少妇孤篷梦，搅断羁人万里肠。驻宫又复变流徵，银河澹澹天如洗。猿鹤秋吟绝岛云，蛟龙夜吼寒潭水。祗今谁识桓伊心，悠悠人世无知音。曲终徙倚重回首，落月苍茫烟霭深。
送文玉侄来青亭
作者：陈完
朝代：明

若人栖隐构来青，门外诸山俨画屏。白日长悬徐稚榻，清风如造子云亭。松杉雨后云连壑，杨柳春前水满汀。只恐鹤书天上至，草堂从此负山灵。
送方教授之樵城
作者：陈完
朝代：明

飞雪迷川陆，寒飙鸣树巅。连镳出白下，送子归樵川。忆昨东观游，同心复同调。穷窥秘阁书，载发金门笑。大典时云毕，对酒成别离。孤舟日东逝，后会竟何时。君采泮水芹，我弄玉堂月。曷以摅所怀，鳞鸿未应辍。
送族孙格还乡
作者：陈完
朝代：明

拜辞膝下思凄迷，望入闽关是故溪。莫忘白门分手处，绿杨残照乳莺啼。
送虞大令之广济
作者：陈完
朝代：明

六月暑气盛，炎云朝夕生。居家苦蒸郁，况有千里行。畴昔在家林，子时方秀发。相去二十年，老我之华发。子行固不遥，宰邑蕲阳间。蕲民待新政，称治良独难。乃祖旧龚黄，贤孙今卓鲁。昭哉循吏传，视今犹视古。
钱唐怀古
作者：陈完
朝代：明

边尘捲地北风遥，信马南来驻六桥。汴水故宫空有月，海门沙溆寂无潮。铜驼夜泣霜华冷，银雁初飞王气消。五国城头魂不返，伤心谁赋楚词招。
钱塘怀古
作者：陈完
朝代：明

边尘卷地北风号，泥马南来驻六桥。
汴水故宫空有月，海门沙溆寂无潮。
铜驼夜泣霜华冷，银雁秋飞王气销。
五国城头魂不返，伤心谁赋《楚辞》招。
颍上感怀呈王安中陈叔谅陈敬脩暨在泮诸友
作者：陈完
朝代：明

遥辞紫禁出都门，索莫穷居颍上村。乡国音书何日到，词林朋旧几人存。夕阳远水连寒雁，落月疏钟叫夜猿。自叹浮踪如断梗，不须惆怅暗消魂。
题凝清轩
作者：陈完
朝代：明

凝清新揭扁，轩舍倚云开。爽气西山入，凉飙北牖来。昼閒泉在沼，琴静月当梅。允矣丘中赏，符兹物外游。
题山水
作者：陈完
朝代：明

危峰倚白云，秀气横清秋。俯见岷蜀晚，仰观河汉㳅。朝日海上出，苍然蔼林丘。阳崖散金碧，阴壑晴光浮。中有飧霞客，母乃仙侣俦。我欲一见之，道远从无由。安得同心人，携手穷冥搜。
题画
作者：陈完
朝代：明

久忆故人情，兹焉发幽兴。抱琴渡危桥，望入藤萝径。溪雨倏已晴，云收千嶂净。乔木生晚凉，松涛满清听。之子不我逢，隔篱鸡犬静。
游浮邱呈赵太史
作者：陈宏乘
朝代：明
体裁：七言律诗

芳郊十里带溪山，仙吏情兼水石间。讵但丹砂垂世外，却移玄圃在人间。平芜莽莽孤烟断，落日苍苍独鹤还。何事桃源重借问，暂来此地远尘寰。
浮邱社怀赵太史
作者：陈宏采
朝代：明

谁辟郊原野径通，清虚时沐此堂中。千年箓授神仙秘，一代名高太史风。自向赤霄归玉舄，长留紫气护琳宫。几回杖履探真诀，尺五遥瞻托暮鸿。
夏夜独坐
作者：陈宗
朝代：明
体裁：古风

赤日堕西岭，万窍生夕阴。鲜月发华滋，流云倏销沉。揽衣中庭下，孤坐忘夜深。蝼蝈恣乱聒，蚯蚓亦长吟。凉飔西南来，泠然度中林。沉抱方迫塞，少焉沃烦心。高诵停云篇，缅怀慰知音。
赐午门观灯应制（二首。宣庙品第应制诗，以此篇为首）
作者：陈宗
朝代：明

鳌峰千仞郁嵯峨，万蜡荣春洽太和。明月只随仙仗转，红云偏近御筵多。旌旄影扬黄金阙，丝竹声翻《白雪》歌。万岁三呼频祝颂，醉归数问夜如何。白玉仙京上帝家，六龙遥驾五云车。巨鳌此夕移三岛，火树迎春吐万花。水咽宫壶留夜色，欢腾黎庶乐年华。承恩尽醉归来晚，一派钧天隔彩霞。
赐午门观灯应制（二首。宣庙品第应制诗，以此篇为首）·其一
作者：陈宗
朝代：明

鳌峰千仞郁嵯峨，万蜡荣春洽太和。明月只随仙仗转，红云偏近御筵多。旌旄影扬黄金阙，丝竹声翻《白雪》歌。万岁三呼频祝颂，醉归数问夜如何。
赐午门观灯应制（二首。宣庙品第应制诗，以此篇为首）·其二
作者：陈宗
朝代：明

白玉仙京上帝家，六龙遥驾五云车。巨鳌此夕移三岛，火树迎春吐万花。水咽宫壶留夜色，欢腾黎庶乐年华。承恩尽醉归来晚，一派钧天隔彩霞。
过寒山寺寄道上人
作者：陈宗
朝代：明
体裁：诗

归舟欲住更匆匆，晚色苍苍迫下舂。两岸杏花寒食雨，数株杨柳酒旗风。江边尚说寒山寺，城外犹听半夜钟。溪水自流人自老，渔歌长伴月明中。
送友人归昆山
作者：陈宗
朝代：明
体裁：七言律诗

官亭把酒送君归，回首吴山驿路微。久别方期同笑语，相逢那忍又分违。平芜积雨迷征骑，疏柳寒烟掩旧扉。此去思亲还望阙，朝朝应对白云飞。
题倪云林碧梧翠竹图
作者：陈宗
朝代：明
体裁：七言绝句

梧竹联阴翠欲飞，茅亭云散客初归。谁能为我扬焦尾，操作清风满布衣。
题朱泽民秀野轩图
作者：陈宗
朝代：明
体裁：七言律诗

短棹曾经锦里过，高轩虚敞蔽烟萝。溪浮净碧澄寒绿，山送遥青叠翠螺。松雨来时凉吹急，梅花香处白云多。画桥东隔龙池近，碧殿阴阴俯涧阿。
寄衣曲
作者：陈宗之
朝代：明
体裁：乐府曲辞

前庭踏鞠后庭歌，主将功高意气多。不信沙场征战苦，年年捣练寄金河。
拟陶
作者：陈宗之
朝代：明
体裁：古风

蔼蔼堂前木，时至忽成林。首夏方澄和，凯风散幽襟。我爱白日静，触物每微吟。息影盘石边，时鸟怀好音。鼠壤有馀蔬，东醪聊自斟。虽无高世轨，抚已安夙心。先师有遗言，谋道匪自今。已矣何所羡，林栖岂何深。
游金庵
作者：陈宗之
朝代：明
体裁：古风

放棹非有期，泛观湖中山。偶然入幽境，遂叩高峰关。老衲出肃客，苍髯映丹颜。同坐绝壁下，始知身世閒。饭我青精香，供我绿菊斑。葑山觜已没，金庵径可攀。归途历清溪，荒寂几湾环。万堆黄叶中，清磬激潺湲。月出每孤往，又逐渔舟还。
病橘
作者：陈宗之
朝代：明
体裁：五言律诗

病橘含辛实，凄然堕晓风。本无雕饰分，敢恨托根穷。断续阴依井，低昂鸟啄虫。可怜冰雪后，剩有一枝红。
登翁汉津冰台
作者：陈宗之
朝代：明
体裁：古风

朝卧采山堂，暮登渔山阁。渔采俱在山，始信湖中乐。阁尽有高台，岧峣出寥廓。茫茫笠泽帆，隐隐浮屠㟧。峰秀无匿览，波光恣开拓。始冬似佳秋，风日犹晶灼。古树俨当阶，黄叶深未落。葛翁不可招，丹灶安所托。空馀泛宅游，未践褰裳诺。宿契必有期，无怨猿与鹤。
秋山即事
作者：陈宗之
朝代：明
体裁：七言绝句

宋朝自召种明逸，汉室何知郑子真。今日徵君何草草，马蹄手板拜红尘。
留云洞
作者：陈宗虞
朝代：明
体裁：古风

古洞解留云，不解留车马。笑此行路心，又逐山亭下。拂衣向前槛，洞云夜堪把。苍狗与白衣，出岫何为者。为霖在九垓，从龙亦潇洒。
送胡生南归
作者：陈宗虞
朝代：明
体裁：七言绝句

扬子江风落暮潮，瓜洲夜月起兰桡。西湖归去三千里，家在芙蓉第一桥。
忆潮阳东山
作者：陈宗鲁
朝代：明

二十年前访石泉，登临曾得侍高贤。水帘不捲聊同坐，云壑无关亦可眠。碧海周回环大地，文峰联络峙中天。祇今风景宁殊旧，咫尺怀人思惘然。
吴义姑诗
作者：陈实
朝代：明

谩把微言质太初，人间谁更散于樗。义姑自昔闻全鲁，过客于今见式闾。古井不波空照影，地炉留火助耽书。乾坤欲了西铭意，特为深恩制缟衣。
虹桥
作者：陈实
朝代：明

郭外冲衢控道周，虹桥南跨水东流。成功自昔谁鞭石，利济何人此作舟。徙倚闻鹃疑在洛，谬悠投履笑封留。人非物是今如此，华表风高鹤到不。
访包山徐德彰
作者：陈宽
朝代：明

青山湖上是君家，有约来看巨胜花。踏破白云秋一片，不知还隔几重霞。
题先祖画
作者：陈宽
朝代：明
体裁：七言绝句

绿水园中旧荜门，清风乔木至今存。千金遗墨人间得，肠断题诗到子孙。
题沈恒吉画扇
作者：陈宽
朝代：明

红树丹山领去舟，摐花香老不胜秋。
沧江风月谁人管，且向前汀问白鸥。
题沈恒吉画扇
作者：陈宽
朝代：明

红树丹山领去舟，蘋花香老不胜秋。沧江风月谁人管，且向前汀问白鸥。
题沈臞樵雪中访沈介轩画
作者：陈宽
朝代：明

雨中访旧忆葵丘，冒雪臞樵又泛舟。两度共留诗画去，山阴谁说晋风流。
题燕穆之楚江秋晓图
作者：陈宽
朝代：明
体裁：七言律诗

五更人语觉潮生，估客帆樯候晓行。树色未分云梦泽，鸡声已动汉阳城。天空画角吹霜尽，月落银河入斗横。欲问楚南千古事，至今江水为谁清。
题谢葵丘雨中访沈介轩画
作者：陈宽
朝代：明

诗题画里记相寻，白发萧萧别意深。惆怅十年遗墨在，秋风暮雨故人心。
吊蒋忠烈公
作者：陈察
朝代：明

琴川有间气，志士钟其英。抗疏本忧国，临危肯爱生？天朝公道白，泉壤露华清。牢落寅恭后，空惭没世名。
后湖看荷花共用水香二韵·其一
作者：陈寺正邦瞻
朝代：明

绿水红蕖欲断肠，可怜秋色似横塘。晚风不见木兰枻，明月无人花自香。
公无渡河
作者：陈寿
朝代：明

公无渡河，公竟渡河。渡河公死，公乎柰何。席其床兮黍其畴，公乎胡为而溺流。大呼呼公公不留，心摧肠断弹箜篌。嘈嘈招不起，贤兄小姑哭无已。妾身愿作精卫禽，衔石西山塞河水。
寓怀
作者：陈寿
朝代：明

霄汉苦未达，支离愧此身。鸟啼云嶂晓，花落草堂春。为问逢时者，谁怜失意人。年年江海上，空自怨青蘋。
岳王墓
作者：陈寿
朝代：明
体裁：七言律诗

一自班师下内庭，中原繁盛竟凋零。两宫环佩烟尘迥，百战山河草木青。雨暗灵祠嘶铁马，月明眢井泣银瓶。凄凉古墓西湖上，老树悲风不忍听。
早春曲
作者：陈寿
朝代：明

柳芽吐玉兰芽小，罗幕凝寒觉春早。肠断王孙尚未归，东风已绿天涯草。箜篌尘满琼箫卧，熏炉閒爇沈香火。恼侬题就抱愁眠，泪珠暗滴胭脂颗。
早春词
作者：陈寿
朝代：明
体裁：古风

柳条吐玉兰芽小，罗幕凝寒觉春早。肠断王孙归未归，东风又绿天涯草。箜篌尘满琼箫卧，熏笼閒热沈香火。恼侬题就抱愁眠，泪滴珊瑚暗成颗。
春晓曲
作者：陈寿
朝代：明

银箭铜壶漏声歇，睍睆金莺送残月。柳袅烟丝历乱垂，飞花扑帐春云热。梦回玉颊啼红雨，戚戚中情向谁语。白马郎君向何处，一只青鸾镜中舞。